title: Karmen Stavec

text: Stavec edusti Sloveniaa Eurovision laulukilpailussa 2003 englanninkielisellä laululla "Nanana". Hän sai seitsemän pistettä ja saavutti 23. sijan. Laulun sloveeninkielisen version nimi on "Lep poletni dan". Ennen euroviisuedustustaan Stavec oli osallistunut Slovenian kansallisiin karsintoihin vuosina 1998, 2001 ja 2002.


title: Marie Myriam

text: Marie Myriam eli Myriam Lopès (s. 8. toukokuuta 1957, Braga) on portugalilaissyntyinen ranskalainen laulaja.


title: Marie Myriam

text: Myriam voitti vuoden 1977 Eurovision laulukilpailun Ranskan edustajana kappaleella "L'oiseau et l'enfant", jonka oli säveltänyt Jean-Paul Cara ja sanoittanut Joe Gracy. Laulusta on tullut suosittu Ranskassa. Suomeksi sen levytti Katri Helena nimellä "Lintu ja lapsi".


title: Marie Myriam

text: Vuonna 2005 Myriam esiintyi Eurovision laulukilpailun 50-vuotiskonsertissa Congratulations Kööpenhaminassa. Hän on myös ilmoittanut useina vuosina Ranskan pisteet Euroviisuissa.


title: Barret Jackman

text: Barret Jackman (s. 5. maaliskuuta 1981 Trail, Brittiläinen Kolumbia) on kanadalainen ammattilaisuransa lopettanut jääkiekkopuolustaja. Jackman pelasi 14 kautta NHL-liigassa edustaen lähinnä St. Louis Bluesia. Urallaan hän teki 876 ottelussa 29 maalia ja 157 syöttöä.


title: Barret Jackman

text: Ennen ammattilaisuraansa Jackman kiekkoili vuodet 1997–2001 Regina Patsin riveissä junioriliiga WHL:ssä. Hän pelasi seurassa neljän kauden aikana yhteensä 234 WHL:n runkosarjaottelua tehden 139 tehopistettä, 28 maalia ja 111 syöttöpistettä. Eniten pisteitä hän keräsi kolmannella WHL-kaudellaan, kaudella 1999–2000, jolla hän oli Patsin tehokkain puolustaja (seuran kaikista pelaajista neljänneksi tehokkain) tehtyään 46 tehopistettä (yhdeksän maalia ja 37 syöttöpistettä) 53:ssa runkosarjaottelussa; hän oli seuran eniten pisteitä tehnyt puolustaja myös kaudella 1998–1999, jolla hän teki 70:ssä pelaamassaan ottelussa 44 tehopistettä, kahdeksan maalia ja 36 syöttöpistettä. Fyysisestä pelityylistään tunnettu Jackman keräsi WHL-urallaan myös paljon jäähyminuutteja, runkosarjassa yhteensä 796. Eniten jäähyjä hän otti kaudella 1998–1999, jolla hän sijoittui 259:llä jäähyminuutillaan jaetulle toiselle sijalle koko liigan jäähypörssissä.


title: Barret Jackman

text: Jackman sai NHL-varauksen vuonna 1999, kun St. Louis Blues varasi hänet numerolla 17 varaustilaisuuden ensimmäisellä kierroksella. Hän pääsi pelaamaan ensimmäiset ammattilaisottelunsa jo keväällä 2000, jolloin hän pelasi kaksi pudotuspeliottelua Bluesin silloisen farmiseuran Worcester Ice Catsin riveissä AHL:ssä, mutta ensimmäisen täyden ammattilaiskautensa Jackman aloitti puolitoista vuotta myöhemmin, syksyllä 2001. Suurin osa kaudesta kului Worcesterin riveissä, jossa hän pelasi 75 runkosarjaottelua tehoin kaksi maalia ja 12 syöttöpistettä ja keräsi jäähyminuutteja eniten seuransa sisällä, 266; kauden jälkeen hänet nimettiin AHL:n tulokkaiden tähdistökenttään. Jackman pääsi pelaamaan kaudella 2001–2002 myös kaksi NHL-ottelua Bluesin riveissä, yhden runkosarjaottelun ja yhden pudotuspeliottelun.


title: Barret Jackman

text: Läpimurtonsa NHL:ään Jackman teki kaudella 2002–2003, jolla hän edusti Bluesia kaikissa runkosarjan 82:ssa ottelussa keräten jääaikaa keskimäärin 20 minuuttia ja kaksi sekuntia ottelua kohden, toiseksi eniten kaikista tulokkaista Jay Bouwmeesterin jälkeen, ja saavuttaen plusmiinustilastossa lukeman +23, joka oli korkein lukema Bluesin sisällä ja toiseksi korkein lukema tulokkaiden tilastossa Niko Kapasen +25:n jälkeen. Tehopisteitä Jackman keräsi ensimmäisellä täydellä NHL-kaudellaan 19, kolme maalia ja 16 syöttöpistettä, ja jäähyminuutteja hänelle kertyi kauden aikana 190, kuudenneksi eniten kaikista NHL-pelaajista. Kauden jälkeen Jackman voitti vuoden tulokkaalle jaettavan Calder Memorial Trophyn, mikä on harvinainen saavutus puolustavalle puolustajalle, ja lisäksi hänet nimettiin liigan tulokkaiden tähdistökenttään.


title: Barret Jackman

text: Kausi 2003–2004 meni häneltä pilalle olkapäävamman vuoksi, hän pystyi pelaamaan kauden aikana vain 15 runkosarjaottelua, ja sitä seuraavan kauden, NHL-kauden peruunnuttua työsulun vuoksi, Jackman pelasi Missouri River Ottersin riveissä UHL-liigassa. Kaudella 2005–2006 Jackman palasi Bluesin riveihin pelaten seuralle epäonnisen kauden aikana 63 runkosarjaottelua. Hän joutui olemaan sivussa kauden alussa kolmesta ottelusta olkapäävamman vuoksi ja maaliskuun loppupuolella hän mursi ottelussa Atlanta Thrashersia vastaan leukaluunsa, mikä piti hänet sivussa kentiltä loppukauden.


title: Barret Jackman

text: Jackman teki runkosarjan piste-ennätyksensä kaudella , jolloin hän teki neljä maalia ja keräsi 17 syöttöpistettä eli yhteensä 21 pistettä. Lisäksi hän teki ensimmäisen pisteensä pudotuspeleissä. Jackmanin sopimus Bluesin kanssa kesti kauteen asti, jonka jälkeen hän siirtyi vapaana agenttina kaksivuotisella sopimuksella Nashville Predatorsiin. Kausi jäi kuitenkin hänen ainoaksi Nashvillessä, sillä seura osti hänen sopimuksensa ulos kauden päätteeksi. Lokakuussa 2016 Jackman ilmoitti lopettavansa ammattilaisuransa.


title: Barret Jackman

text: Barret Jackman edusti maataan aikanaan kahdesti alle 20-vuotiaiden jääkiekon MM-kilpailuissa, vuosina 2000 ja 2001. Hän oli voittamassa molemmissa kisoissa maalleen pronssia. Jackman voitti vuoden 2007 maailmanmestaruuskilpailuissa kultaa.


title: Burning Man

text: Burning Man on viikon mittainen festivaali, joka pidetään Yhdysvalloissa Nevadan Black Rockin aavikolla elo-syyskuun vaihteessa. Festivaali huipentuu päätöspäivän iltana, jolloin poltetaan puinen nukke, jonka korkeus on nykyisin yli 10 metriä. Festivaali syntyi vuonna 1986, jolloin San Franciscossa järjestettiin kesäpäivänseisaukseen liittyvät juhlat. Vuonna 1990 festivaali siirtyi Nevadan autiomaahan. Polttamistapahtuma juontaa juurensa kelttiläisestä perinteestä. Festivaalissa pyritään olemaan jättämättä luontoon jälkiä, mutta koska festivaaliin osallistuu nykyisin yli 45 000 henkeä, ongelmia on syntynyt.


title: Burning Man

text: Festivaalin osallistumismaksu on 200–300 Yhdysvaltain dollaria riippuen lippujen ostamisen ajankohdasta, tätä vastaan osallistuja saa tulla paikan päälle. Alueen ainoat palvelut ovat maksuttomat käymälät ja maksullinen kahvin ja jään myynti, joiden tulot lahjoitetaan hyväntekeväisyyteen. Tilaisuudessa ei sallita muuta kaupankäyntiä. Osallistujien on tuotava mukanaan tarvitsemansa ruoka, vesi (niin juotavaksi kuin peseytymiseen) ja leirintävarusteet. Osallistujien on myös vietävä jätteensä, likavetensä mukaan lukien, mukanaan. Päivällä lämpötilat kohoavat usein yli 30 asteen ja yöllä vajoavat jopa alle kymmeneen lämpöasteeseen, mikä tekee leiriytymisestä vaativaa. Voimakkaat tuulet ja pölyn aiheuttama näkyvyyden laskeminen muutamaan metriin ovat myös yleisiä. Sateen sattuessa tilaisuuden alustana oleva kuivunut järvenpohja muuttuu mutavelliksi.


title: Burning Man

text: Festivaalin pääteema on vapaa itseilmaisu ja osallistujia kannustetaan tähän. Suurten taide-installaatioiden lisäksi ihmiset koristautuvat pukeutumalla halunsa mukaan (tai jättävät pukeutumatta), koristelevat tai muokkaavat polkupyöriään ja luovat leirilleen teeman.


title: Motalan kunta

text: Motalan kunta () on Itä-Götanmaan läänissä sijaitseva Ruotsin kunta. Maakuntajaossa se kuuluu Itä-Götanmaahan. Kunnan keskustaajama on Motala.


title: Motalan kunta

text: Kunnan maapinta-ala on 982,99 neliökilometriä (1.1.2016) ja asukasluku 42 903 henkeä (31.12.2015).


title: Motalan kunta

text: Motalan suomalainen ystävyyskaupunki on Hyvinkää. Motala sijaitsee Götan kanavan varrella Vättern- ja Boren-järvien välissä.


title: Motalan kunta

text: Vuonna 2007 kunnassa oli 247,55 km² peltoa, joten saman ajankohdan maapinta-alaan vertaamalla saadaan peltojen osuudeksi 25,0 prosenttia kunnan maapinta-alasta.


title: Motalan kunta

text: Motalan vapaakauppala (ruots. "friköping") perustettiin vuonna 1823, ja vuoden 1862 kunnallislakien astuttua voimaan siitä tuli kauppala. Vuonna 1868 Klockriken ja Brunnebyn maalaiskunta jaettiin kahtia Brunnebyksi ja Klockrikeksi. Vuonna 1881 Motalan kauppala muutettiin Motalan kaupungiksi. Vuonna 1919 Brunnebyn kuntaan perustettiin Borensbergin taajaväkinen yhdyskunta. Vuonna 1948 Motalan kaupunkiin yhdistettiin Motalan maalaiskunta ja Vinnerstadin maalaiskunta.


title: Motalan kunta

text: Vuoden 1952 kuntauudistuksessa alueelle muodostettiin viisi "suurkuntaa":Motalan kaupunkiin uudistuksella ei ollut vaikutusta. Boberg sai nimensä Bobergin kihlakunnasta ja Borensberg kunnan alueella sijainneesta taajamasta.


title: Motalan kunta

text: Ennen seuraavaa kuntauudistusta muodostettiin kuntablokit, jossa oli Motalan lisäksi mukana myös Vadstenan kaupunki. Vuonna 1971 perustettiin Motalan kunta yhdistämällä kaupunki, Borensberg ja Godegård sekä viisi seurakuntaa (Ask, Ekebyborna, Fornåsa, Lönsås ja Älvestad) jaetusta Bobergin kunnasta. Kuntablokki oli valmis, kun 1.1.1974 Motalaan liitettiin vielä Aska, Tjällmo ja Vadstena. Yhteistyö uudessa kunnassa toimi kuitenkin huonosti, joten jo vuonna 1980 Vadstenan kunta erotettiin Motalasta.


title: Motalan kunta

text: Kunnan vaakuna on entisen Motalan kaupungin vanha vaakuna. Kaupunki on aiemmin käyttänyt myös toisennäköistä vaakunaa.


title: Motalan kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 894 Suomessa syntynyttä, mikä vastasi 2,1 prosenttia kunnan väestöstä.


title: Motalan kunta

text: Vielä vanhempien vuoden 1984 lopun tietojen mukaan 5,9 prosenttia kunnan asukkaista oli ulkomailla syntyneitä. Tuolloin kunnassa asui 1 208 Suomessa syntynyttä, mikä vastasi 2,9 prosenttia kunnan väestöstä.


title: Motalan kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 177 461 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 43 000 kruunua.


title: Motalan kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Motalan kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Motalan kunta

text: Kunnassa on 9 taajamaa, joiden osuus kunnan väestöstä vuoden 2010 lopussa oli 83,9 prosenttia. Taajamien ulkopuolella asui tuolloin 6 765 asukasta. Seuraavassa on lueteltu kunnan alueella sijaitsevat taajamat väkilukuineen:


title: Motalan kunta

text: Kunnan keskustaajama on lihavoitu.


title: Motalan kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Motalan kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Motalan kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Motalan kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Motalan kunta on jaettu seuraaviin vaalipiireihin:


title: Motalan kunta

text: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Motalan kunnanvaltuustossa vuodesta 1973 lähtien. Vadstenan kunta sisältyy Motalan tuloksiin vuosina 1973–1976.


title: Motalan kunta

text: Vuodesta 2016 alkaen kunta on jaettu seuraaviin piireihin:


title: Motalan kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Motalan kunta

text: Asteriskilla (*) merkitty Askan seurakunta kuuluu osittain Motalan kuntaan ja osittain Vadstenan kuntaan.


title: Motalan kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Suomensarja

text: Suomensarja viittaa seuraaviin asioihin:


title: Kauhuneloset

text: Kauhuneloset on Marvel-kustantamon luoma superroistojoukkio, jonka ensiesiintyminen tapahtui "Fantastic Four" -lehden numerossa 36 (1965). Kauhuneloset taistelevat useimmiten Ihmenelosia vastaan, mutta myös muun muassa Hämähäkkimies on ollut aggressioiden kohteena. Ryhmän johtaja on Velho. Kaksi muuta ryhmään yhdistettävää vakiojäsentä ovat Hiekkamies ja Ansamies.


title: Kauhuneloset

text: Kauhunelosten menestyksekkäämpi ryhmäkokoonpano on Kauhuvitoset.


title: Kauhuneloset

text: Kauhunelosten tarina sai alkunsa Hiekkamiehen ja Ansamiehen paetessa vankilasta. Pakomatkan aikana he nappasivat myös Velhon mukaansa ja päättivät lopulta solmia liiton yhteisiä vihollisiaan, Ihmenelosia vastaan. Joukkio päätti kuitenkin ottaa vielä yhden jäsenen, mutta kukaan ei tuntunut sopivalta. Vasta amnesiasta kärsivä epäinhimillisten Meduusa osoittautui lupaavaksi.


title: Kauhuneloset

text: Meduusa lähti myöhemmin saatuaan muistinsa takaisin ja ryhmällä onkin ollut jäseniä matkan varrella toista kymmentä. Kauhuneloset ovat esimerkiksi käyttäneet mielenhallinnan alla toiminutta Hämähäkkimiestä, Blastaaria, Elektroa, Punaista Haamua, Urakoitsijaa ja Deadpoolia.


title: Kauhuneloset

text: Myöhemmin Hiekkamiehen ryhtyessä viettämään rehellistä elämää ja Ansaajan ollessa vankina Negatiivisella vyöhykkeellä, Velho päätti perustaa uuden ryhmän johon hänen lisäkseen kuuluivat Hydromies ja Titania Aronin, pahan Seuraajan kanssa.


title: Kauhuneloset

text: Aronin valtavien voimien avulla Kauhuneloset voittivatkin, mutta toistaiseksi tuntemattomien syiden vuoksia Aron petti ryhmän ja siirsi heidät muut ryhmän jäsenistä vankilaan. Raivostunut Velho päätti värvätä joukkoihinsa lisää jäseniä, Klawin ja Punaisen Haamun.


title: Kauhuneloset

text: Kauhuneloset menestyivätkin lukemattomien epäonnistumisten jälkeen paremmin lisäämällä jäsenmääräänsä yhdellä, jolloin syntyi Kauhuvitoset. Punaisen Aaveen ja Klawin voimat eivät kuitenkaan auttaneet. Kauhuvitoset hävisivät jälleen Möykylle ja Franklin Richardsille.


title: Kauhuneloset

text: Tällä hetkellä Kauhuneloset ovat edelleen toiminnassa, mutteivät ole vieläkään saavuttaneet ratkaisevaa voittoa Ihmenelosista. Syynä tähän on useimmiten Velhon valtava ego ja ryhmän sisäiset kitkat.


title: Niko Sinervä

text: Niko Johannes Sinervä (s. 1975) on suomalainen muusikko, joka on tehnyt musiikkia Heikki Forsströmin kanssa muun muassa televisiosarjoihin "Ihmeidentekijät" sekä "Parhaat vuodet". Sinervä näytteli Matti Hurmalaa 1990-luvun saippuasarjassa "Blondi tuli taloon" ja esiintyi "Uuno Turhapuro" -televisiosarjassa.


title: Niko Sinervä

text: Sinervä on sittemmin työskennellyt toimitusjohtajana maksukorttiyhtiössä. Sinervällä on kaksi lasta.


title: Punamulta

text: Punamulta (FeO·HO) on maaväripigmentti. Sitä käytetään yleisesti keittomaalin pigmenttinä. Punamulta on rautapitoista savimaata, hyvin hienojakoista hematiittia. Koostumus vaihtelee esiintymispaikan mukaan, parhaat punamullat sisältävät jopa 95 prosenttia rautaoksidia. Pigmentin sävyt vaihtelevat sen sisältämien sivuaineiden mukaisesti. Tyypillisesti punamulta sisältää noin prosentin lyijyä, 0,5 % kuparia ja 10 % luonnon kvartsia. Sävy määrittyy myös polton mukaan: mitä kuumempi poltto sen tummempi sävy.


title: Punamulta

text: Pigmentin valmistuksessa maa lietetään, sekoitetaan ja poltetaan. Vanhojen punamultamaalien sävy oli varsin vaalea, koska lämpötilaa ei silloisilla uuneilla saatu kovin korkeaksi. Tällä vuosisadalla pigmenttien sävyjä on tasaisesti tummennettu, mutta myös vaaleampaa "italianpunaista" on saatavilla.


title: Punamulta

text: Punamultaa on käytetty jo esihistoriallisella ajalla, jolloin sillä on korostettu kalliomaalauksia, maalattu luolamaalauksia, värjätty haudattavia ja pieniä esineitä. Punamullalla on maalattu muun muassa Astuvansalmen kalliomaalaukset Ristiinassa. Suomessa kampakeraamisella kaudella (4200–2000 eaa.) valmistetut savihahmot värjättiin usein punamullalla.


title: Punamulta

text: Ruotsissa ensimmäiset tiedot punamullan käytöstä talomaalissa ovat 1500-luvulta, jolloin raaka-aineena käytettiin Falunin Kopparbergin kuparikaivosten jätekivestä valmistettua "kaivoslesettä" eli "teknistä punamultaa". Punamultaa käytettiin keittomaalin pigmenttinä.


title: Pohjois-Kaukasuksen vuoristotasavalta

text: Pohjois-Kaukasuksen vuoristotasavalta oli lyhytikäinen valtio Pohjois-Kaukasiassa vuosina 1917–1920. Nykyisin sen alueella ovat Tšetšenian, Ingušian ja Dagestanin tasavallat, jotka kuuluvat Venäjän federaatioon. Pohjois-Kaukasuksen vuoristotasavallan pinta-ala oli noin 70 000 neliökilometriä ja asukasluku noin miljoona. Tasavallan pääkaupunki oli Temir-Han-Šura (nykyinen Buinaksk).


title: Pohjois-Kaukasuksen vuoristotasavalta

text: Pohjois-Kaukasuksen kansojen liitto perustettiin maaliskuussa 1917 ja samalla liitolle valittiin toimeenpaneva komitea. Komitean puheenjohtajana oli Abdul-Mežid Tšermojev, joka oli yksi Pohjois-Kaukasian kansallisen vapautusliikkeen johtajista. Pohjois-Kaukasuksen keskuskomitea hyväksyi Šamilin "Nizamin" (Šamilin perustuslaki vuodelta 1847) 5. elokuuta 1917.


title: Pohjois-Kaukasuksen vuoristotasavalta

text: Tasavalta perustettiin virallisesti 11. toukokuuta 1918, jolloin sille valittiin hallitus. Tasavallan johtomiehiä olivat muun muassa Said Šamil, Abdul-Mežid Tšermojev, Šeiklo Ali-Hadži Akuša ja Haidar Bamat. Said Šamil oli Šamilin lapsenlapsi. Hän oli myöhemmin perustamassa "Itsenäisen Kaukasuksen komiteaa" Saksassa vuonna 1924. Pohjois-Kaukasian vuoristotasavallan tunnustivat Turkki, Saksa ja Georgian demokraattinen tasavalta.


title: Pohjois-Kaukasuksen vuoristotasavalta

text: Kesäkuussa 1920 bolševikit valloittivat Pohjois-Kaukasuksen vuoristotasavallan ja sen hallitus joutui pakenemaan alueelta. Tammikuussa 1921 perustettiin Venäjän SFNT:n alaisuuteen kuulunut Vuoriston autonominen sosialistinen neuvostotasavalta, joka käsitti Pohjois-Kaukasuksen vuoristotasavaltaa laajemman alueen.


title: Inge de Bruijn

text: Inge de Bruijn (24. elokuuta 1973 Barendrecht) on alankomaalainen uimari ja nelinkertainen olympiavoittaja.


title: Inge de Bruijn

text: De Bruijn kokeili useita urheilulajeja ennen kuin keskittyi uintiin. Hänen ensimmäiset MM-kisansa olivat 1991, jolloin hän voitti pronssia 4 × 100 metrin vapaauintiviestissä. Saman vuoden EM-kisoissa hän ui kultaa samassa viestissä ja lisäksi hopeaa 50 metrin vapaauinnissa sekä 4 × 100 metrin sekauintiviestissä. 100 metrin perhosuinnista tuli pronssia.


title: Inge de Bruijn

text: Vuoden 1992 olympialaisissa De Bruijn oli kahdeksas 50 metrin vapaauinnissa ja 4 × 100 metrin sekauintiviestissä. Seuraavan vuoden EM-kisoissa 50 metrin vapaauinnista tuli hopeaa, mutta sitten arvokisamenestys hiipui useaksi vuodeksi. Vuoden 1996 olympialaisiin de Bruijn ei edes osallistunut. De Bruijn muutti Oregoniin Yhdysvaltoihin harjoittelemaan Paul Bergenin johdolla.


title: Inge de Bruijn

text: De Bruijn palasi huipulle vuonna 1998 jolloin hän lyhyen radan EM-kisoissa voitti kultaa 50 metrin vapaa- ja perhosuinnissa, hopeaa 4 × 50 metrin vapaauintiviestissä sekä pronssia 100 metrin perhosuinnissa ja 4 × 50 metrin sekauintiviestissä.


title: Inge de Bruijn

text: Vuonna 1999 de Bruijn otti ensimmäisen maailmanmestaruutensa uimalla lyhyen radan MM-kisoissa Hongkongissa kultaa 50 metrin vapaauinnissa. Hän ui myös hopeaa 4 × 100 metrin vapaauintiviestissä ja pronssia 50 metrin perhosuinnissa. Saman vuoden pitkän radan EM-kisoissa tuloksena oli kaksi kultaa (50 metrin vapaauinti ja 100 metrin perhosuinti) sekä hopea (100 metrin vapaauinti).


title: Inge de Bruijn

text: Seuraavana vuonna de Bruijn kilpaili loistavalla menestyksellä Sydneyn olympialaisissa. Hän voitti 50 ja 100 metrin vapaauinnin sekä 100 metrin perhosuinnin tehden kaikilla matkoilla uudet maailmanennätykset. Lisäksi olympiahopeaa tuli 4 × 100 metrin vapaauinnista.


title: Inge de Bruijn

text: Vuonna 2001 de Bruijn ui maailmanmestaruudet pitkällä radalla 50 ja 100 metrin vapaauinnissa sekä 50 metrin perhosuinnissa. Lyhyen radan EM-kisoista tuloksena oli kaksi kultaa (50 ja 100 metrin vapaauinti), yksi hopea (4 × 50 metrin vapaauintiviesti) ja yksi pronssi (4 × 50 metrin sekauintiviesti). "Swimming World magazine" valitsi de Bruijnin maailman parhaaksi naisuimariksi vuosina 2000 ja 2001.


title: Inge de Bruijn

text: Vuonna 2003 pitkän radan MM-kisoissa de Bruijn voitti kaksi kultaa (50 metrin vapaa- ja perhosuinti).


title: Inge de Bruijn

text: Ateenan olympialaisissa 2004 de Bruijn voitti olympiakultaa 50 metrin vapaauinnissa, hopeaa 100 metrin vapaauinnissa sekä pronssia 100 metrin perhosuinnissa ja 4 × 100 metrin sekauintiviestissä.


title: Inge de Bruijn

text: Noustuaan uudelleen huipulle 1990-luvun lopulla de Bruijn joutui lehdistössä doping-epäilyjen kohteeksi. De Bruijn ei ole kuitenkaan todettu käyttäneen urallaan kiellettyjä aineita.


title: Inge de Bruijn

text: 13. maaliskuuta 2007 de Bruijn ilmoitti lopettavansa uintiuransa.


title: American Idol (5. tuotantokausi)

text: "American Idolin" viides tuotantokausi alkoi Yhdysvalloissa 17. tammikuuta 2006 ja päättyi 24. toukokuuta 2006. Ohjelman juonsi Ryan Seacrest. Randy Jackson, Paula Abdul ja Simon Cowell jatkoivat tuomareina.


title: American Idol (5. tuotantokausi)

text: Koelaulut pidettiin seitsemässä kaupungissa kesällä ja alkusyksystä 2005 seuraavassa järjestyksessä:


title: American Idol (5. tuotantokausi)

text: Toisin kuin neljännellä kaudella, mukana ei ollut yhtään vierailevaa tuomaria.Ensimmäinen kierros Wollywoodissa kesti kaksi päivää, joista toisena kilpailija lauloi yhden 12 annetusta lauluvalinnasta pianon ja taustavokaalien säestyksellä ja toisena kiersi Los Angelesia järjestetyllä bussikiertueella.


title: American Idol (5. tuotantokausi)

text: Vain 165 175:stä valitusta kilpailijasta meni Hollywoodiin.


title: American Idol (5. tuotantokausi)

text: Heistä 99 valittiin seuraavalle kierrokselle. Pudotettuja olivat muun muassa: Jäljelle jääneet 99 kilpailijaa jatkoivat toiselle kierrokselle, missä heidän jaettiin kolmen tai neljän hengen ryhmiin, jotka lauloivat yhden kuudesta valittavina olevista kappaleista. Yksittäisiä henkilötä pudotettiin tämän kierroksen jälkeen.


title: American Idol (5. tuotantokausi)

text: Kolmannelle kierrokselle jatkoi noin 60 henkilöä ja sillä laulettiin yksi laulu 95 kappaleen listasta a cappella. Tämän jälkeen kilpailijat jaettiin eri huoneisiin, joissa jokainen joko jatkoi tai putosi.


title: American Idol (5. tuotantokausi)

text: Kierrosten aikana pudotettiin 55 kilpailijaa, muun muassa:


title: American Idol (5. tuotantokausi)

text: 23. tammikuuta 2006, kun Hollywood-viikosta oli kulunut huomattavasti aikaa ja koelauluja oli alettu näyttää TV:ssä (17. tammikuuta), tuomarit katselivat nauhoja uudestaan ja ottivat huomioon yleisön reaktiot kilpailijoita kohtaan. Kilpailijat eivät enää esiintyneet ja tuomarit pudottivat 44:stä jäljelle jääneestä puolet hotellissa Pasadenassa. Pudotettuja olivat muun muassa:Semifinalistien nimet julkaistiin 15. helmikuuta ja semifinaalit käynnistyivät 21. helmikuuta. Jokaisena kolmena semifinaaliviikkona näytettiin kolme ohjelmaa.


title: American Idol (5. tuotantokausi)

text:
Formaattiin ei tehty muutoksia edelliseen kauteen verrattuna: mukaan otettiin 12 miespuolista ja 12 naispuolista laulajaa ja kummastakin ryhmästä pudotettiin kaksi joka viikko.
Nämä 24 semifinalistia ja heidän esittämänsä kappaleet ohjelman aikana olivat:


title: American Idol (5. tuotantokausi)

text: Taylor Hicks (74094) on kotoisin Birminghamista Alabamasta. Hän on harmaatukkainen ja esitti Sam Cooken kappaleen "A Change Is Gonna Come" koelaluissa Las Vegasissa. Silloin tuomarit hämmästelivät hänen ulkonäköään. Hän on kauden ainoa kilpailija, joka ei ollut kertaakaan kolmen vähiten ääniä saaneen joukossa. Hän voitti American Idolin 24. toukokuuta.


title: American Idol (5. tuotantokausi)

text: Katharine McPheen (32342) äiti on laulunopettaja. Hänen koelaulutilaisuudessaan San Franciscossa Randy sanoi hänen esitystään kauden parhaaksi. Ensimmäisen semifinaalikierroksen lopussa Simon Cowell sanoi kuulleensa neljää todella hyvää laulajaa sinä iltana ja Katherine oli heistä paras. Hän on kotoisin Sherman Oaksista Kaliforniasta. Hän sijoittui kilpailussa toiseksi, mikä ilmoitettiin finaalissa 24. toukokuuta. Hänen luultiin olleen raskaana, koska hän käytti löysiä pukuja. McPhee kuitenkin kiisti huhut Ryan Seacrestin haastattelussa.


title: American Idol (5. tuotantokausi)

text: Elliott Yamin (19991) (lausutaan Ja-MIIN) syntyi vuonna 1978 Los Angelesissa Kaliforniassa ja varttui Richmond (Virginia)in esikaupunkialueella Virginiassa. Hän aloitti laulamisen 5-vuotiaana ilman minkäänlaista ohjausta. Elliot meni koelauluihin Bostonissa. Ensimmäisen semifinaaliesityksen jälkeen Simon sanoi hänen olevan mahdollisesti koko kilpailun paras mieslaulaja. Elliot putosi 17. toukokuuta yhden American Idolin historian pienimmän piste-eron seurauksena.


title: American Idol (5. tuotantokausi)

text: Chris Daughtry (36483) on kotoisin McLeansvillesta Pohjois-Carolinasta. Koelaulujen aikana hänet kuvattiin "rokkaavana isänä". Hän osallistui koelauluihin Denverissä.


title: American Idol (5. tuotantokausi)

text: Paris Bennett (60377), Grammy-voittaja Ann Nesbyn lapsenlapsi, lauloi The Dixie Chicksin kappaleen "Cowboy Take Me Away" koelauissa Greensborossa. Hän on kotoisin Fayettevillesta Georgiasta. Hänen äitinsä ja isoäitinsä kuuluivat Grammy-voittoiseen yhtyeeseen, Sounds of Blackness.


title: American Idol (5. tuotantokausi)

text: Kellie Pickler (61615) on kotoisin Albemarlesta Pohjois-Carolinasta, mutta syntyi New Orleansissa Louisianassa. Hänet kuvattiin rullaluistelevana tarjoilijana. Hänen äitinsä lähti Kellien ollessa kaksivuotias ja hänen isällään on ollut lukuisia ongelmia poliisin kanssa, mutta nyt hän on vapaalla jalalla. Kellie asuu isoisänsä kanssa ja kävi koelauluissa Greensborossa. Hän ei ollut kertaakaan kolmen vähiten ääniä saaneen joukossa ennen pudotustaan.


title: American Idol (5. tuotantokausi)

text: Ace Young (36456), on kotoisin Denveristä Coloradosta ja hän kävi myös siellä koelauluissa. Silloin Randy kuvaili häntä yhdeksi pkauden parhaista kilpailijoista. Hänen laulettuaan "Father Figure" Simon Cowell sanoi Acella olevan 'X-factor' ('se jokin', viitaus Simonin brittiläiseen kykyjenetsintäkilpailuun X-factor). Ace on laulanut 9-vuotiaasta asti ja ottanut myös laulutunteja.


title: American Idol (5. tuotantokausi)

text: Bucky Covington (60460) on kotoisin Rockinghamista Pohjois-Carolinasta. Hän meni koelauluihin Greensboroon. Buckylla on identtinen kaksoisveli nimeltä Rocky.


title: American Idol (5. tuotantokausi)

text: Mandisa (6369) on kotoisin Antiochista Tennesseesta. Hänen koelaulunsa meni hyvin Chicagossa, mutta sen jälkeen Simon vitsaili hänen koostaan. Hän pyysi anteeksi, kun Mandisa muistutti häntä asiasta myöhemmin. Hän ei ollut kertaakaan kolmen vähiten ääniä saaneen joukossa ennen pudotustaan. 28. maaliskuuta Mandisan laulun aikana ruudussa ollut äänestysnumero ja nimi oli vaihtunut Taylor Hicksin numeroon ja nimeen. Lähetyksen lopussa numerot olivat kuitenkin oikein.


title: American Idol (5. tuotantokausi)

text: Lisa Tucker (36047) on kotoisin Anaheimista Kaliforniasta, ja hän kävi koelauluissa Denverissä. Simon sanoi silloin häntä parhaaksi 16-vuotiaaksi, mitä kilpailussa on nähty. Hän osallistui myös Star Search -ohjelmaan mutta hävisi Tiffany Evanssille. Lisa vieraili myös yhdessä O.C.:n jaksossa.


title: American Idol (5. tuotantokausi)

text: Kevin Covais (10182), 16-vuotias, on kotoisin Levittownista New Yorkista. Bostonin koelauluissa hän lauloi "You Raise Me Up".


title: American Idol (5. tuotantokausi)

text: Melissa McGhee (35673) on kotoisin Tampasta Floridasta. Hän kävi koelauluissa Denverissä. Hänen esiintymistään näytettiin ensimmäistä kertaa hänen ensimmäisellä viikollaan 24 semifinalistin joukossa.


title: American Idol (5. tuotantokausi)

text: Ayla Brown (14336) (s. 28. heinäkuuta 1988) on yhdysvaltalainen laulaja ja sijoittui 13:nneksi "American Idolissa". Hän on noin 182 cm pitkä.


title: American Idol (5. tuotantokausi)

text: Ayla on kotoisin Wrenthamista Massachusettsista. Hän opiskeli Noble and Greenoughin lukiossa ja oli suosittu koripallon pelaaja. 11. luokalla hän oli neljäs tyttö, joka oli saanut Noble and Greebougin koulussa 1000 pistettä. Ensimmäisenä lukiovuotenaan hän oli 20. naispuolinen pelaaja, joka on koskaan saanut 2000 pistettä lukioaikoinaan. Hänen isänsä Scott Brown on Massachusettsin senaattori ja hänen äitinsä Gail Huff on paikallinen tv-persoona WCVB-TV-kanavalla. Hänellä on myös sisko, Arianna Brown. Hänellä on koripallostipendi Bostonin yliopistossa. Ayla kävi koelauluissa Bostonissa ja lauloi "Ain't No Mountain High Enough". Kun hänet oli äänestetty ulos 9. maaliskuuta, 2006, hän alkoi kiertää Uuden Englannin aluetta ja aikoo julkaista singlen syyskuussa sekä albumin lokakuussa. Hän esitti kansallislaulun Boston Popsissa. Hänen faninsa kutsuvat itseään nimellä "Ayla's Brownies" ("Aylan pikkuleivät").


title: American Idol (5. tuotantokausi)

text: Kinnik Sky (63995) on kotoisin Duluthista Georgiasta. Hän kävi koelauluissa Greensborossa. Ryhmäesiintymisten aikana hän oli Nicole Turkin, Celeste Scalonen ja Tyra Schwartzin kanssa.


title: American Idol (5. tuotantokausi)

text: Heather Cox (36338) (s. 1. tammikuuta, 1983) on kotoisin Jonesvillesta Pohjois-Carolinasta. Hän kävi koelauluissa Denverissä. Ryhmäesiintymisissä hän oli Halicia Thompsonin ja Kellie Picklerin kanssa.


title: American Idol (5. tuotantokausi)

text: Brenna Gethers (14289) (s. 7. lokakuuta, 1980) on kotoisin Mount Vernonista New Yorkista. Hän kävi koelauluissa Bostonissa. Brenda tunnettiin hänen kiivaasta luonteestaan ohjelmassa. Hän laulaa Bomb Squad -yhtyeessä, joka voitti American Music Award-palkinnon Best New Music -kategoriassa vuonna 2003.


title: American Idol (5. tuotantokausi)

text: Stevie Scott (36600) (s. 22. toukokuuta 1986 Fair Oaks, Kalifornia). Hän kävi koelauluissa Denverissä. Hän lauloi "Emotions" Hannah Freemanin ja finalisti Paris Bennettin kanssa Hollywodin ryhmäesiintymisessä. Hän putosi kisasta 23. helmikuuta Becky O'Donohuen, Bobby Bennettin ja Patrick Hallin kanssa. Hän myös näyttäytyi kuuden parhaimman esityksessä American Idolissa 25. huhtikuuta.


title: American Idol (5. tuotantokausi)

text: Becky O'Donohue (11588) on kotoisin Dobbs Ferrysta New Yorkista. Hän kävi koelauluissa Bostonissa kaksoissiskonsa kanssa, joka ei laulanut kurkkuleikkauksen vuoksi. Simon piti hänen ulkonäöstään mutta ei äänestä. Randy ja Paula päästivät hänet jatkoon.


title: American Idol (5. tuotantokausi)

text:
Gedeon McKinney (4460) (s. 1. lokakuuta,1988) oli 14. semifinalisti. Hän on kotoisin Memphisistä Tennesseesta mutta Memphisin koelaulut jouduttiin peruumaan Hurrikaani Katrinan vuoksi. Hän oli niin köyhä, että hänen koulunsa antoi hänen järjestää konsertin, mihin opiskelijat maksoivat kaksi dollaria sisäänpääsystä, jotta hän voisi yrittää toisessa kaupungissa. Hän koe-esiintyi Chicagossa ja pääsi läpi sekä 24 parhaan joukkoon mutta 12 joukkoon hän ei päässyt. Ohjelman aikana Gedeon tunnettiin hänen lähes pysyvästä leveästä hymystään. Gedeon McKinneyn isä Tony McKinney, R&B-laulaja, joka teki albumin "Love Me Right", kuoli joulukuussa 2005. "Hollywood is a place he always dreamed of going and I am living out my father's legacy, and I really thank God for that" ("Olen aina haaveillut Hollywoodiin menemisestä ja elän isäni perinnöstä, ja kiitän luojaa siitä"). Gedeonilla on kolme siskoa ja kolme veljeä.
Will Makar (58581) (s. 2. maaliskuuta 1989, Woodlands, Texas) pääsi sijalle 15. Hän on ukrainalaista alkuperää ja opiskelee japania. Hän opiskelee parhaillaan The Woodlands College Park High Schoolissa. Häntä pidettiin ala-asteella yksi ylimääräinen vuosi vanhempien pyynnöstä. Koulussa Will esiintyi monissa musikaaleissa. Vuonna 1999 Will lauloi Houstonin lastenkuoron kanssa presidentti Clintonille ja vuonna 2002 presidentti Bushille. Viiden kuorovuoden jälkeen Will päätti lopettaa, sillä hän piti itseään liian vanhana. Vuonna 2003 Will ja hänen kolme ystäväänsä Louis, Bobby ja Aaron perustivat yhtyeen nimeltä Last Born, jossa Will oli laulajana vuoteen 2005 asti, jolloin hän päätti aloittaa oman uran. Will kävi koelauluissa Austinissa.


title: American Idol (5. tuotantokausi)

text:
Hän putosi kisasta 9. maaliskuuta, 2006, samalla viikolla, kun lopulliset 12 finalistia selvisivät. Ohjelman aikana Will ystävystyi David Radfordin ja Kevin Covaisin kanssa. He olivat esiintyneet yhdessä Hollywood-viikolla. Hän näyttäytyi myöhemmin yleisössä Queen-viikolla.
Sway Penala (32613) (s. 23. tammikuuta, 1978) on kotoisin eteläisestä San Franciscosta, Kaliforniasta, ja kävi koelauluissa San Franciscossa. Hän on ainoa aasialais-amerikkalainen, joka pääsi semifinaaleihin tällä kaudella. Hän aloitti musiikkiuransa perustamalla kaverinsa Darrelin kanssa yhtyeen “DnH” – lyhenne Drop n Harmonysta, vuonna 1996. Ystävät Jerome ja Lionel liittyivät yhtyeeseen seuraavien kolmen vuoden aikana. Nelikko harjoitteli ahkerasti, jotta saisi äänensä täydelliseen harmoniaan. Tämä yhtye oli suosittu rannikolla ja heitä pidettiin filippiiniläisenä versiona Boyz II Men -yhtyeestä. Vuoden 2001 lopulla Sway alkoi tehdä yhteistyötä muiden aasialais-amerikkalaisten yhtyeiden kanssa. Ensimmäisen yhteistyön yhteydessä neljä laulajaa: Sway, Errol, Drey ja Cyrus huomasivat jakavansa samanlaisen intohimon musiikkia kohtaan ja samanlaisia visioita menestyksestä. Sen seurauksena syntyi yhtye “6th Day”. Hän kayttää Fedoran hattua ja takkia sekä armeijakuosista kaulapantaa kauden esityksissä. Hän ystävystyi Elliott Yaminin, Taylor Hicksin ja Chris Daughtryn kanssa kauden aikana. Elliott oli myös samassa ryhmässä Hollywood-viikolla ja he jakoivat saman huoneen.


title: American Idol (5. tuotantokausi)

text: David Radford (2436) (s. 22. maaliskuuta 1988, Crystal Lake, Illinois) on viimeistä vuotta Crystal Lake Central High Schoolissa. David on ollut suosittu laulaja myös koulun oppilaiden keskuudessa. Hän on laulanut ominaisella tavallaan niin kauan kuin muistaa. Lapsena David löysi aina tiensä huomion keskipisteeseen. Laulamisen lisäksi David soittaa trumpettia sekä pelaa pöytätennistä. Hän kävi koelauluissa Chicagossa. Hän putosi kisasta 2. maaliskuuta José (Sway) Penalan, Brenna Gethersin ja Heather Coxin kanssa.


title: American Idol (5. tuotantokausi)

text: David ystävystyi Will Makarin, Ayla Brownin, Kevin Covaisin, Paris Bennettin, Lisa Tuckerin, Katharine McPheen ja Kellie Picklerin kanssa.


title: American Idol (5. tuotantokausi)

text: Patrick Hall (79857) on kotoisin Gravettesta Arkansasista ja nänet nähtiin TV:ssä ensimmäisen kerran Hollywoodissa. Silloin Simon Cowell kavaili häntä "pidettäväksi" ja vertasi Clay Aikeniin. Hän esitti kappaleen "Come to My Window" ensimmäisellä semifinaaliviikolla päästäkseen eroon näistä vertailuista. Hän putosi silloin kisasta.


title: American Idol (5. tuotantokausi)

text: Bobby Bennett (36477) on kotoisin Denveristä ja hän kävi siellä koelauluissa. Hän vieraili maaliskuun 21. päivän jaksossa, jossa Barry Manilow esiintyi.


title: American Idol (5. tuotantokausi)

text: Finaalissa Carrie Underwood lauloi yksin kappaleen "Don't Forget to Remember Me" ja myös laulun "Through the Rain" 12 finalistin kanssa. Finalistit esittivät lisäksi kaksi laulukokonaisuutta: yksi naisten esittämänä ja toinen miesten esittämänä. Useat tähdet vierailivat finalistien omissa esityksissä: Al Jarreau (Paris Bennett), Live (Chris Daughtry), Meat Loaf (Katharine McPhee), Mary J. Blige (Elliott Yamin) ja Toni Braxton (Taylor Hicks). Myös Prince esiintyi mutta ilman kilpailijaa, ja Clay Aiken esiintyi häntä muistuttavan, alkukarsinnoissa hylätyn Michael Sandeckin kanssa. Ohjelman loppuvaiheilla finalistit lauloivat "Thats What Friends are For" Dionne Warwickin kanssa sekä muita lauluja Burt Bacharachin tuotannosta. Useat koelauluissa epäonnistuneet palasivat noutamaan "Kultainen Idoli" -palkintoja ja laulamaan. Kolmikko Layne Johnson, Michael Evans ja Matthew Buckstein esiintyi "Brokeback Mountain" -parodiassa nimeltä "Broke-Note Mountain" (homoseksuaalisuudesta ei ollut mitään mainintaa). Tämä trio, "The Broke-Note Cowboys", esitti sitten Waylon Jenningsin ja Willie Nelsonin laulun "Mammas Don't Let Your Babies Grow Up to be Cowboys" yleisön taputtaessa. Esinauhoitetussa kuvapätkässä näytettiin finalisti Kellie Pickler lounastamassa Wolfgang Puckin kanssa, minkä oli tarkoitus pilailla Kellien itsekin myöntämän huonon yleistiedon kustannuksella. Juuri ennen tulosten julkistamista Hicks ja McPhee lauloivat "(I've Had) The Time of My Life". TeleScope-yhtiön puheenjohtaja tuli ojentamaan tulokset ohjelman lopussa.


title: American Idol (5. tuotantokausi)

text: Nielsen Ratings valitsi American Idolin vuoden TV-ohjelmaksi kolmantena peräkkäisenä vuotena. Vuonna 2006 American Idolista tuli eniten ehdolle asetettu käsikirjoittamaton ohjelma, ja viidennellä kaudella on myös useita Emmy-ehdokkuuksia.


title: Läntinen suurpiiri

text: Läntinen suurpiiri () on Helsingin kaupungin läntisten kaupunginosien suuralue. Se kattaa viisi kaupungin suunnittelun, hallinnon ja palvelutuotannon peruspiiriä: Reijolan, Munkkiniemen, Haagan, Pitäjänmäen ja Kaarelan.


title: Läntinen suurpiiri

text:
Kussakin Läntisen suurpiirin viidessä peruspiirissä on useampi osa-alue:
Alla olevassa taulukossa on kuvattu väestön ja työpaikkojen muutokset vuosien 1995 ja 2015 välillä


title: Läntinen suurpiiri

text: Lähde: http://aluesarjat.fi


title: Sillä silmällä

text: Sillä silmällä "(Queer Eye for the Straight Guy)" on yhdysvaltalainen tositelevisosarja, jota esitettiin Bravo-kanavalla vuosina 2003–2007.


title: Sillä silmällä

text: Sarjan päätähtinä esiintyvät viisi sympaattista homomiestä. Fab Five, joilla jokaisella on erityistehtävänsä: Ted Allen (ruoka ja viini), Kyan Douglas (hiukset, hygienia, ulkonäkö), Thom Filicia (sisustus), Carson Kressley (muoti ja tyyli) ja Jai Rodriguez (kulttuuri, ihmissuhteet). Joka jaksossa käsiteltäväksi saapuu (yleensä) yksi heteromies, jonka elämä muutetaan täysin.


title: Sillä silmällä

text:
Fab Five auttaa heteromiestä esimerkiksi tilanteessa, jossa hän valmistautuu kosimaan tyttöystäväänsä tai tapaamaan tämän vanhemmat tai aikoo järjestää grillijuhlat.
Sarjassa on esitetty muutama erikoisjakso, jotka kuvattiin Englannissa, Texasissa ja Las Vegasissa. Fab Five on stailannut myös Red Sox -baseballjoukkueen.


title: Sillä silmällä

text:
Sarja saavutti välittömästi suuren suosion Yhdysvalloissa. Vuonna 2004 se voitti Emmy-palkinnon.
Ohjelmasta on tehty lukuisia erimaalaisia versioita. Niistä mikään ei ole kuitenkaan ollut niin suuri menestys kuin alkuperäinen sarja ja useimmat lopetettiin lyhyen ajan kuluttua.
Ensimmäinen suomalainen "Sillä silmällä" -jakso nähtiin maaliskuussa 2005. Suomalaiseen tiimiin kuuluvat: Tommy Kilponen (muoti ja tyyli), Mikael Hytönen (kulttuuri), Mikko Vesanen (sisustus), Pekka Nikumatti (ruoka ja viini) sekä Gekko (ulkonäkö).


title: Sillä silmällä

text: Molempia, yhdysvaltalaista ja suomalaista, versioita esitti aiemmin Nelonen, mutta nykyisin, vuoden 2011 alussa aiemmin Suomessa näkemättömiä jaksoja Liv-kanava.


title: Riisuttu mies

text: Riisuttu mies on Aku Louhimiehen ohjaama, 15. syyskuuta 2006 ensi-iltansa saanut elokuva. "Riisuttu mies" on Louhimiehen neljäs elokuva, ja sen pääosissa esiintyvät Samuli Edelmann, Matleena Kuusniemi, Mikko Kouki, Laura Malmivaara, Jussi Parviainen ja Pentti Siimes.


title: Riisuttu mies

text: Elokuvan näki vuonna 2006 elokuvateattereissa 78 077 ihmistä . Sivuosassa oleva Mikko Kouki voitti roolisuorituksestaan Jussi-palkinnon .


title: Riisuttu mies

text: Elokuva on esitetty Suomen televisiossa ensi kerran 10. marraskuuta 2008 MTV3-kanavalla.


title: Riisuttu mies

text: Elokuvan käsikirjoittaja Veli-Pekka Hänninen vaati jo elokuvan tekovaiheessa tuotannon keskeyttämistä sopimusrikkomuksen takia, sillä hän ei hyväksynyt käsikirjoitukseen tehtyjä muutoksia. Helsingin käräjäoikeus hylkäsi kuitenkin Hännisen kanteen ennenaikaisena, sillä käsikirjoitusta voidaan verrata vasta valmiiseen elokuvaan.


title: Riisuttu mies

text: Helsingin hovioikeus antoi jutussa tuomion tammikuun lopulla 2007. Oikeus asetti Riisuttu mies -elokuvan esityskieltoon 100 000 euron sakon uhalla. Hovioikeus katsoi, että tuotantoyhtiö Lasihelmi Filmi on rikkonut sekä Hännisen yrityksen kanssa tekemää sopimusta että Hännisen oikeuksia. Hännisen yhtiö Kirjoituksia Ruudun Takaa irtisanoi sopimuksen Lasihelmi Filmin kanssa elokuussa 2005.


title: Riisuttu mies

text: Maaliskuun lopulla 2007 Hänninen pääsi sopimukseen elokuvaa rahoittaneiden FS Filmsin ja MTV3:n kanssa. Hänninen totesi esityskiellon aiheuttavan rahoittajille kohtuuttomia taloudellisia vahinkoja, koska nämä eivät olleet riidan osapuolia. Elokuvaa ei tulla näkemään enää valkokankaalla, mutta sen muut esitysmuodot, esimerkiksi televisioesitykset ja DVD-myynti ovat sallittuja.


title: Häjyt (elokuva)

text: Häjyt on Aleksi Mäkelän ohjaama elokuva vuodelta 1999. Elokuva on Mäkelän kolmas pitkä elokuva, sen käsikirjoittaja on Aleksi Bardy. Pääosissa elokuvassa ovat Samuli Edelmann ja Juha Veijonen.


title: Häjyt (elokuva)

text: "Häjyt" on eräänlainen puukkojunkkari-tarina sijoitettuna 1990-luvun Pohjanmaalle.


title: Häjyt (elokuva)

text: Elokuva sai kaikkiaan seitsemän Jussi-ehdokkuutta: paras elokuva, miespääosa (Samuli Edelmann), miessivuosa (Kalevi Haapoja), naissivuosa (Sari Havas), käsikirjoitus, puvustus & äänisuunnittelu, joista se voittikin Paras miessivuosa-kategoriassa. Lisäksi "Häjyt" palkittiin yleisö-Jussilla.


title: Häjyt (elokuva)

text: Elokuva on julkaistu DVD:nä ja Blu-rayna.


title: Häjyt (elokuva)

text: Jussi Murikka ja Antti Karhu pääsevät vankilasta, jossa istuivat ryöstettyään pankin. Miehet palaavat kotikulmilleen ja jatkavat samanlaista elämää kuin ennen vankilaa. Ryöstössä oli mukana myös nuori romanisyntyinen lakitieteen opiskelija Heikki Grönberg, jota ei ilmiannettu. Nyt Heikki toimii kylän nimismiehen kesälomasijaisena.


title: Häjyt (elokuva)

text:
Heikki yrittää saada Jussin ja Antin kaidalle polulle, mutta se ei näytä onnistuvan. Antin lankomies, Stig Nenonen, yrittää tahollaan saada Jussin ja Antin kiikkiin. Hänen vaimonsa Sisko Nenonen on Jussin entinen heila. Vanha suola alkaa janottaa sekä Siskoa että Jussia.
Näyttelijäkaartiin kuuluneet Samuli Edelmann, Juha Veijonen ja Teemu Lehtilä sekä tuottaja Markus Selin lupasivat lopettaa tupakoinnin, jos elokuva ylittäisi teattereissa yli 200 000:n katsojan määrän. Kyseinen rajapyykki ylittyi jo 15. helmikuuta 1999 ja lopulta elokuvaa kävi katsomassa teatterissa n. 330 000 ihmistä.


title: Häjyt (elokuva)

text: Elokuvan ohjannut Aleksi Mäkelä on kertonut pitävänsä "Häjyjä" eräänlaisena suomalaisena westerninä.


title: Sandra Kalniete

text: Sandra Kalniete (s. 22. joulukuuta 1952) on latvialainen poliitikko. Hän toimi toukokuusta marraskuuhun 2004 Latvian EU-komissaarina. Kalniete on ollut Latvian liberaalidemokraattisen Yhtenäisyys-puolueen europarlamentaarikko vuodesta 2009.


title: Sandra Kalniete

text: Kalniete syntyi Togurissa Tomskin alueella. Hän opiskeli vuosina 1977–1981 Latvian taideakatemiassa ja työskenteli taidehistorioitsijana. Hän julkaisi vuonna 1989 Latvian tekstiilitaiteita käsittelevän kirjan ja vuonna 2001 kirjan "Ar balles kurpem Sibirijas sniegos", jonka suomennos "Tanssikengissä Siperiaa" ilmestyi vuonna 2007.


title: Sandra Kalniete

text: Kalniete aloitti poliittisen uransa 1980-luvun lopulla ja työskenteli Latvian itsenäistyttyä maan ulkoministeriössä. Kalniete on toiminut Latvian suurlähettiläänä YK:ssa (1993–1997), Ranskassa (1997–2000) ja Unescossa (2000–2002).


title: Ringerike

text: Ringerike on kunta Norjassa, Buskerudin läänissä. Se sijaitsee noin 50 km:n päässä Norjan pääkaupungista, Oslosta. Hønefossin kaupunki sijaitsee Ringerikessä. Ringeriken kunnassa asui tammikuun 2013 väestönlaskennassa 29 400 asukasta ja kunta oli asukasluvulla mitattuna 30. suurin koko Norjassa.


title: Ringerike

text: Ringeriken kunta syntyi 1. tammikuuta 1964, kun Holen, Tyristrandin, Hønefossin, Norderhovin, Ådalin sekä osa Flån kunnasta yhdistyivät. Vuonna 1977 Holen kunnasta tuli kuitenkin itsenäinen kunta.


title: Jussi Lampi

text: Jussi Yrjö Tapani Lampi (s. 9. helmikuuta 1961 Lappajärvi) on suomalainen näyttelijä ja muusikko. Lampi on esiintynyt useissa elokuvissa, muun muassa "V2 – Jäätynyt enkeli", "Matti", "Rölli – hirmuisia kertomuksia" ja "Rölli ja metsänhenki" sekä tv-ohjelmissa, muun muassa "Ansa ja Oiva" ja "Ruusun aika".


title: Jussi Lampi

text: Lampi oli Vaasan varuskuntasoittokunnassa 1978–1981, kävi Jyväskylän hotelli- ja ravintola-alan oppilaitosta 1982–1983 ja opiskeli Teatterikorkeakoulussa 1986–1990. Teatteri Pienen Suomen näyttelijänä hän oli 1990–1991 ja on sen jälkeen näytellyt vapaana näyttelijänä.


title: Jussi Lampi

text: Helsinkiläistyttyään 1980-luvun puolivälissä Jussi Lampi soitti rumpuja rockyhtyeessä Wanna-Bees. Levytysuransa Lampi aloitti Bodyguards-yhtyeessä. Jussi Lampi on soittanut myös Pink Flamingos -yhtyeessä vuodesta 1993. Yhtye on julkaissut yhden levyn "Pink Flamingos" Strawberry Recordsille. 2000-luvulla Lampi on soittanut rumpuja ja toiminut taustalaulajana Timo Rautiaisen yhtyeessä.


title: Jussi Lampi

text: Lampi on myös ollut ääninäyttelijänä monissa animaatioissa, muun muassa Monsterit Oy -elokuvassa Tarmo P. "Tare" Karvasen äänenä. Jussi Lampi on myös esittänyt Rölli-elokuvissa Isorölliä animaatioelokuvaa lukuun ottamatta.


title: Jussi Lampi

text: Jussi Lampi vierailee Raptorin musiikkivideolla ”Tosi tarttuva täytebiisi”.


title: Jussi Lampi

text: Lammella on poika Mitja Lampi (s. 1987), ja hänellä oli tytär Mandi Lampi, esiintyjänimeltään Mandi (1988–2008). Mandi teki itsemurhan 27. helmikuuta 2008. Mandi tunnettiin lapsitähtenä ja hän näytteli muun muassa näytelmässä "Älä soita äidille" yhdessä isänsä kanssa. Keväällä 2011 Jussi Lampi levytti kappaleen "Bussi 615" itsemurhan tehneen tyttärensä muistolle.


title: Jussi Lampi

text: Lampi on ollut vuodesta 2012 kihloissa Marjo Salomaan kanssa.


title: Jussi Lampi

text: Lampi on sotilasarvoltaan alikersantti.


title: Jussi Lampi

text: Jussi Lampi julkaisi yhteislevyn "Steen1" -nimellä tunnetun rap-artisti Seppo Lampelan kanssa. Albumi kantaa nimeä "Bensaahan ne pojat tuli hakemaan" ja se julkaistiin Monsp Recordsin kautta 6. huhtikuuta 2011. "Tennispallobiisi" -niminen kappale julkaistiin albumin ensimmäisenä singlenä 28. helmikuuta 2011. Singlen kertosäkeellä laulaa Lammen lisäksi Seppo Lampelan tytär Kastanja.


title: Jussi Lampi

text: Jussi Lampi on osallistunut myös ihmisoikeusaktivismiin mm. toimimalla Amnesty Internationalin mallina.


title: MAT Macedonian Airlines

text: MAT (Македонски Авио Транспорт, Makedonski Avro Transport)-Macedonian Airlines oli Makedonian tasavallan kansallinen lentoyhtiö. Se operoi lentojansa Skopjen ja Ohridin lentoasemilta.


title: MAT Macedonian Airlines

text:
Lentoyhtiö perustettiin 16. tammikuuta 1994 ja aloitti ensimmäiset lentonsa 23. kesäkuuta 1994
Skopjesta Zürichiin käyttäen Boeing 737-200-lentokonetta. Yhtiön omistivat Zivko Gruevski ja Zlatko Petrovski (tammikuussa 2005). Vuonna 2000 Makedonian tasavallan hallitus myönsi MAT:lle kansallisen lentoyhtiön statuksen 10 vuodeksi.


title: MAT Macedonian Airlines

text: MAT lopetti toimintansa 1. syyskuuta 2009.


title: William Hurt

text: William M. Hurt (s. 20. maaliskuuta 1950 Washington, D.C.) on yhdysvaltalainen näyttelijä ja Oscar-voittaja.


title: William Hurt

text: Hurt valmistui 1968 Middlesexin koulusta, jossa hänellä oli ollut useita päärooleja koulunäytelmissä. Hän pääsi Tuftsin yliopistoon opiskelemaan teologiaa, mutta päätyi kuitenkin Juilliardin draamakouluun.


title: William Hurt

text: Hurt aloitti näyttelijänuransa teatterista, mutta siirtyi pian elokuviin. Hän voitti vuonna 1986 parhaan miespääosan Oscarin elokuvasta "Hämähäkkinaisen suudelma". Lisäksi hän on ollut Oscar-ehdokkaana elokuvista "Sanaton rakkaus", "Broadcast News – suora lähetys" ja "A History of Violence".


title: William Hurt

text: Hurt esittää usein intellektuelleja, mutta hän on näytellyt myös muunlaisissa rooleissa, kuten elokuvissa "Rakastan sinut kuoliaaksi" ja "A History of Violence". Viimeksi mainitussa Hurt tekee yhden elämänsä rooleista 15 minuutin ajassa valkokankaalla kammottavana gangsterijohtaja Richie Cusackina.


title: William Hurt

text: Hurt on Time-lehden perustajan Henry Lucen poikapuoli. Hänellä on neljä lasta, joista yksi ranskalaisnäyttelijä Sandrine Bonnairen, yksi Sandra Jenningsin ja kaksi Heidi Hendersonin kanssa. Lisäksi hän on ollut naimisissa Mary Beth Hurtin kanssa 1971–1982 ja hänellä oli lyhyt suhde Marlee Matliniin 1986.


title: William Hurt

text: Ehdokkaana:Ehdokkaana:


title: Savonlinnan Työväen Palloseura

text: Savonlinnan Työväen Palloseura (lyh. STPS) on vuonna 1946 perustettu savonlinnalainen jalkapalloseura.


title: Savonlinnan Työväen Palloseura

text: Vuodesta 2013 lähtien STPS:n edustusjoukkue on eriytetty omaksi seurakseen (Edustus STPS - Savonlinnan Seudun Palloseura ry) ja Savonlinnan Työväen Palloseura r.y. jatkaa junioritoimintaa.


title: Savonlinnan Työväen Palloseura

text: Edustus STPS:n edustusjoukkue pelaa 3-divisioonassa ja II-joukkue (Estura) 5-divisioonassa. Parhaimpana jalkapallokautenaan STPS on taistellut noususta I-divisioonaan KTP;n kanssa 1977. 1994 STPS palkittiin Suomen ensimmäisenä Fair Play -seurana. 1996 seura valittiin Suomen ensimmäiseksi jalkapalloilun sinettiseuraksi. Naisten joukkue voitti futsalin Suomen mestaruuden vuonna 2005. Vuonna 2008 seuralle myönnettiin Pohjola-palkinto maakunnallisena tunnustuksena laadukkaasta ja moniarvoisesta seuratyöstä. Pelipassin omaavia harrastajia seurassa on 376 (v. 2011).


title: Savonlinnan Työväen Palloseura

text: Miesten edustusjoukkue pelasi vuosina 1979–1980 nimellä "Estura" ja 1990-luvulla nimellä "FC Savonlinna".


title: Pekka Pöyry

text: Pekka Juhani Pöyry (10. joulukuuta 1939 Helsinki – 4. elokuuta 1980 Helsinki) oli suomalainen saksofonisti ja huilisti. Hänet tunnettiin muun muassa Tasavallan Presidentti- ja Islanders-yhtyeistä. Näiden lisäksi Pöyry soitti muun muassa Jukka Tolosen ja Pekka Pohjolan 1970-luvun soololevyillä sekä Heikki Sarmannon eri projekteissa. Pöyryllä oli myös omia orkestereja, kuten Pekka Pöyry Quartet ja Pekka Pöyry Quintet.


title: Pekka Pöyry

text: Vaikka Pöyryn musiikilliset juuret olivatkin bebopissa, oli hän aina valmis soittamaan kaikenlaista musiikkia.Lehtonen 1983, s. 468. Tämän vuoksi Pöyry oli uransa aikana mukana hyvinkin erityylisissä kokoonpanoissa. Pöyry pysytteli yhtyeissä mieluiten taka-alalla, eikä myöskään koskaan suostunut tekemään omaa soololevyä, vaikka muutamat levy-yhtiöt häneltä sellaista toivoivat.Lehtonen 1983, s. 469. Pöyry oli myös mukana perustamassa Akateemista Jazz Klubia, piti 1960-luvulla radiossa jazz-aiheisia ohjelmia ja kirjoitti alan lehtiin.Lehtonen 1983, s. 468.


title: Pekka Pöyry

text: Pekka Pöyryn äiti oli diplomipianisti, arkkitehti Marja Pöyry o.s. Paatela ja isä arkkitehti Olli Pöyry. Pöyry kiinnostui jazz-musiikista kouluiässä ja ryhtyi opiskelemaan viulun ja klarinetin soittoa. Pääinstrumentiksi vakiintui kuitenkin Charlie Parkerin innoittamana alttosaksofoni. Lisäksi hän soitti huilua ja sopraanosaksofonia.


title: Pekka Pöyry

text: Valmistuttuaan oikeustieteen kandidaatiksi vuonna 1966 Pöyry päätti ryhtyä ammattimuusikoksi. Samana vuonna hän edusti Yleisradiota EBU:n konsertissa Lontoossa. 1960-luvun puolivälissä hänellä oli oma kvartettinsa yhdessä pianisti Eero Ojasen, basisti Teppo Hauta-ahon ja rumpali Reino Laineen kanssa. Vuoden 1966 Porin jazzfestivaalien jälkeen yhtyeeseen liittyi laulajaksi norjalais-suomalainen Pia Skaar. Toukokuussa 1967 Pöyry esiintyi Erik Lindströmin kvintetin riveissä Tallinnan jazzfestivaaleilla, ja samana vuonna hän liittyi Kirkan taustayhtyeeseen, The Islandersiin.


title: Pekka Pöyry

text: 1960–70-luvun taitteessa Pöyry liittyi progressiivista rockia esittäneen Tasavallan Presidentin riveihin. Yhtyeen kitaristin Jukka Tolosen ohella Pöyry oli yhtyeessä johtava kappaleenkirjoittaja ja ryhmästä muodostui yksi kaikkien aikojen merkittävimmistä suomalaisista progeyhtyeistä. Yhtye yritti myös kansainvälistä läpimurtoa esiintymällä muun muassa Readingin rockfestivaaleilla Englannissa vuonna 1973. Se kuitenkin hajosi vuonna 1974.


title: Pekka Pöyry

text: Vuonna 1975 Pöyry kiersi Pohjois-Eurooppaa Nordjazz-kvintetin kanssa, ja myöhemmin hän liittyi Heikki Sarmannon orkesteriin. Tästä orkesterista kehittyi myöhemmin UMO Jazz Orchestra, jossa Pöyryllä oli merkittävä rooli. UMO:n riveissä Pöyry esiintyi muun muassa Ljubljanan festivaaleilla silloisessa Jugoslaviassa vuonna 1976. Konsertteja oli myös Puolassa, Tšekkoslovakiassa, Kuubassa, Neuvostoliitossa, Englannissa ja Yhdysvalloissa yhdessä muiden yhtyeiden kanssa. 1970-luvun lopulla hän soitti muun muassa yhtyeissä Taurus, Middle-Earth Band ja Conjunto Baron.


title: Pekka Pöyry

text: Pekka Pöyry soitti viimeisen keikkansa Elmupolilla 3. elokuuta 1980 The Middle-Earth Bandin kanssa. Hän sairasti maanis-depressiivisyyttä ja teki itsemurhan hirttäytymällä 4. elokuuta.


title: The Proclaimers

text: The Proclaimers on vuonna 1983 perustettu skotlantilainen yhtye, jonka muodostavat identtiset kaksoset Charlie ja Craig Reid.


title: The Proclaimers

text: Yhtye nousi suuren yleisön tietoisuuteen esiinnyttyään tammikuussa 1987 Channel Four -kanavan ohjelmassa "The Tube", minkä jälkeen "Letter From America" nousi Yhdistyneen kuningaskunnan singlelistalla kolmanneksi ja albumi "This is the Story" myi kultalevyyn oikeuttavan määrän. Yhtyeen seuraava albumi "Sunshine on Leith" sisälsi hittikappaleet "I'm Gonna Be... (500 Miles)" ja "I'm on My Way".


title: The Proclaimers

text: Charlie ja Craig Reid ovat intohimoisia edinburghilaisen Hibernianin kannattajia. Kappale "Sunshine on Leith" soitetaan jokaisen joukkueen kotiottelun yhteydessä, ja "I'm Gonna Be..." kun joukkue tekee maalin. He myös kannattavat julkisesti Skotlannin itsenäisyyttä ja ovat toimineet Scottish National Party -puolueessa.


title: SexyPöxyt

text: SexyPöxyt on jalkapalloseura Espoon Laaksolahdesta. Seuran edustusjoukkue pelaa Helsingin ja Uudenmaan piirien yhteisessä Kolmosdivisioonassa. Seuran puheenjohtaja on Ville Niemioja. Merkittävimpiin entisiin pelaajiin kuuluu Veikkausliigan entinen toimitusjohtaja Jan Walden. Seurassa on pelannut myös lukuisia entisiä liigapelaajia. Kauden 2016 joukkueesta liigakokemusta on Olli-Pekka Itälällä.


title: SexyPöxyt

text: Seura on oman kuvauksensa mukaan tullut tunnetuksi lähinnä alkuaikojen omatekoisista ruskeista pelipaidoistaan ja "pöxyhengestään", mikä tarkoittaa "nuorten pelaajien luottamusta itseensä ja tovereihinsa".


title: SexyPöxyt

text: Joukkueen noustessa kolmanteen divisioonaan Palloliitto ei hyväksynyt joukkuetta nimellä SexyPöxyt, vaan se lyhennettiin muotoon Pöxyt.


title: Hudson (joki)

text: Hudsonjoki (mohikaanien kielellä "Muh-he-kun-ne-tuk") on New Yorkin osavaltiossa virtaava joki. Osavaltion pääkaupunki Albany sijaitsee sen länsirannalla. Se on nimetty englantilaisen tutkimusmatkailijan ja merenkulkijan Henry Hudsonin mukaan, joka Alankomaiden lipun alla löysi joen vuonna 1609.


title: Hudson (joki)

text: Varhainen eurooppalaisasutus keskittyi pääasiassa juuri Hudsonjoen ympärille. Hudsonjoen ympäristössä on kuitenkin perinteisesti asunut myös intiaaniheimoja, erityisesti mohikaaneja. Mohikaanien kielellä joen nimi tarkoittaa "jokea, joka virtaa molempiin suuntiin".


title: Hudson (joki)

text: Erien kanava, joka avattiin 1825, loi Hudsonjoelta kulkuyhteyden Suurille järville. Kanava teki New Yorkista tärkeimmän sataman Euroopan viennille ja tuonnille sekä siirtolaisuudelle.


title: Hudson (joki)

text: "Hudsonjoen ihmeeksi" kutsutaan 15. tammikuuta 2009 tapahtunutta hätälaskua jolloin US Airwaysin lento 1549 joutui tekemään hätälaskun Hudsonjokeen. Kaikki koneen 155 ihmistä selvisivät hengissä.


title: Lempi Pursiainen

text: Lempi Pursiainen (o.s. "Kärki", 31. tammikuuta 1919 Rautavaara – 26. lokakuuta 2012 Kuopio) oli 13 muistelmateosta ja romaania julkaissut kirjailija. Hänen poikansa on teologi ja poliitikko Terho Pursiainen.


title: Lempi Pursiainen

text: Pursiaisen kirjallinen tuotanto:


title: Hot Bird

text: Hot Bird on Eutelsatin tietoliikennesatelliittiperhe geostationaariselle radan sijaintipaikassa 13 astetta itä. Asemapaikassa on useita satelliitteja, joiden kautta lähetetään muun muassa digitv- ja HDTV -kanavia.


title: Hot Bird

text: Hot Bird 8 pohjautuu EADS Astrium -yhtiön Eurostar 3000 -satelliittirunkoon, joita on toiminnassa kuusi kappaletta. Se on suurin eurooppalainen tietoliikennesatelliitti painaen noin 5000 kg. Sen kärkiväli aurinkopaneelit avattuna on 45 metriä. Se on myös radiohyötykuormaltaan Eutelsatin voimakkain: siinä on 64 kappaletta Ku-taajuuskaistan transponderia. Se on kolme kertaa tehokkaampi kuin edellisen sukupolven Hot Bird-satelliitit. Satelliitin toimintaikä on 15 vuotta.


title: Backus–Naur-muoto

text: Backus–Naur-muoto ("BNF") on metalauseoppi, jota käytetään ilmaisemaan kontekstiriippumattomia kielioppeja. BNF on nimetty John Backuksen ja Peter Naurin mukaan.


title: Backus–Naur-muoto

text: Backus–Naur-muotoa käytetään usein ohjelmointikielien, komentotulkkien ja tietoliikennekäytäntöjen kielioppien esitysmuotona. Sitä käytetään myös esittämään osia luonnollisten kielten kieliopeista. Useimmat ohjelmointikielien oppikirjoista dokumentoivat kielen BNF-muodossa. Joillain muunnelmilla on omat kielioppinsa.


title: Sertifikaatti

text: Sertifikaatti on todistus, jolla tarkoitetaan joko:


title: Kantelu

text: Kantelu on hallinto-oikeudellinen ylimääräinen muutoksenhakukeino. Kanteluksi kutsutaan myös eduskunnan oikeusasiamiehelle, valtioneuvoston oikeuskanslerille tai muulle valvontaviranomaiselle tehtyä kirjelmää, jolla kannellaan jonkin viranomaisen toiminnasta.


title: Kantelu

text: Kantelun saa hallintolainkäyttölain 60 §:n mukaan tehdä lainvoiman saaneesta päätöksestä valitusviranomaiselle tai, tällaisen puuttuessa, korkeimmalle hallinto-oikeudelle.


title: Kantelu

text: Päätös voidaan kantelun johdosta poistaa, jos


title: Kantelu

text: Käytännössä kantelu on erittäin harvinainen muutoksenhakukeino, sillä sen onnistumisen edellytykset ovat tiukat.


title: Kantelu

text: Oikeuskanslerille ja oikeusasiamiehelle saa kannella myös muista kuin lainvoimaisista päätöksistä, esimerkiksi viranomaisen asiattomasta käyttäytymisestä. Heillä ei kuitenkaan ole toimivaltaa muuttaa tai kumota viranomaisen tai tuomioistuimen tekemiä päätöksiä.


title: Hämähäkkinaisen suudelma

text: Hämähäkkinaisen suudelma ("Kiss of the Spider Woman") on yhdysvaltalais-brasilialainen draamaelokuva vuodelta 1985. Se kertoo kahdesta miehestä, jotka 1970-luvulla sotilasjuntan aikana ovat joutuneet argentiinalaiseen vankilaan ja oppivat kunnioittamaan toisiaan. Toinen on poliittinen vanki, ja toinen on vankilassa homoseksuaalisuutensa takia.


title: Hämähäkkinaisen suudelma

text: Elokuvan on ohjannut Hector Babenco, ja se perustuu Manuel Puigin romaaniin "Hämähäkkinaisen suudelma". Sen pääosissa ovat William Hurt, Raúl Juliá ja Sonia Braga.


title: Hämähäkkinaisen suudelma

text: Hämähäkkinaisen suudelman tarinaa voidaan kuvata sanoin "elokuva elokuvassa". Hurt kertoo Juliálle episodimaisesti saksalaisen toisen maailmansodan aikana tehdyn elokuvan "Hämähäkkinaisen suudelma" juonta. Toisin kuin useimmissa muissa sisäisissä kertomuksissa, tässä ei ole väliä, miten elokuva elokuvassa päättyy. Tärkeämpi juoni keskittyy vankien elämään.


title: Hämähäkkinaisen suudelma

text: Hurt sai elokuvasta parhaan miespääosan Oscarin, ja elokuva oli ehdolla myös muun muassa parhaasta elokuvasta. Lisäksi Hurt sai roolityöstään BAFTAn ja Cannesin elokuvajuhlilla parhaan näyttelijän palkinnon .


title: Hämähäkkinaisen suudelma

text: "The New York Timesin" kriitikot valitsivat "Hämähäkkinaisen suudelman" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Hämähäkkinaisen suudelma

text: Ehdokkaana:Ehdokkaana:


title: Muurahaiskeko

text:
Muurahaiskeko on muurahaisten pesän yläpuolinen keko. Keon rakennusaineina käytetään Suomessa yleisimmin neulasia ja vanhoja lehtiä sekä muuta maasta löytyvää orgaanista ainetta.
Suomessa esiintyvistä muurahaisista kekoja rakentavat "Formica"-suvun lajit: kaikki kekomuurahaislajit, kaikki loviniskamuurahaislajit, mustapäämuurahainen ja verimuurahainen. Yksi havainto on myös kiiltomuurahaisen kekopesästä.


title: Muurahaiskeko

text: Kun nuori kuningatarmuurahainen on paritellut muutaman kuhnurin kanssa neitsytlennollaan, se suuntaa lentonsa kohti maata ja nykii siipensä irti. Sen jälkeen kuningatar kaivaa pesän ja munii sinne. Pian syntyvät ensimmäiset työläiset alkavat rakentaa kekoa kuningattaren kaivaman kuopan päälle. Keon kasvaminen nopeutuu uusien työläisten syntyessä ja lopulta se saattaa olla useita metrejä korkea.


title: Muurahaiskeko

text: Tietyt muurahaislajit, esimerkiksi Euroopassa ja osissa Aasiaa tavattava verimuurahainen ("Formica sanguinea"), eivät perusta lainkaan omaa pesää, vaan niiden hedelmöittyneet kuningattaret tunkeutuvat jonkin pienemmän muurahaislajin pesään ja syrjäyttävät sen vanhan kuningattaren. Isäntälajin työläiset hoitavat vieraan kuningattaren jälkeläisiä kuin omiaan, ja ennen pitkää kaikki isäntälajin työläiset ovat kadonneet ja pesä siirtynyt toisen lajin hallintaan.


title: Tongariron kansallispuisto

text: Tongariron kansallispuisto on Uuden-Seelannin vanhin kansallispuisto. Se sijaitsee Pohjoissaarella ja on ollut UNESCO:n Maailmanperintöluettelossa vuodesta 1990 lähtien.


title: Tongariron kansallispuisto

text: Tongariron kansallispuistosta tuli maailman neljäs kansallispuisto, kun se avattiin lokakuussa 1894. Puiston keskellä sijaitsevat Ruapehun, Ngauruhoen ja Tongariron toimivat tulivuoret. Puiston pinta-ala on 795,98 km². Se sijaitsee 330 kilometriä Aucklandista etelään ja 320 kilometriä Wellingtonista pohjoiseen. Puisto on myös lähellä Taupojärveä. Lännessä sijaitsevat Whanganuijoki ja Whanganuin kansallispuisto.


title: Tongariron kansallispuisto

text: Tongariron kansallispuisto kuuluu lauhkeaan vyöhykkeeseen. Alue on maoreille historiallisesti tärkeä ja siellä sijaitsee yhä joitain heidän uskonnollisia kohteitaan. Puiston nykyinen kävijämäärä on noin miljoona vuodessa, joista ulkomaisia vierailijoita arvioidaan olevan yli satatuhatta vuosittain.


title: Tongariron kansallispuisto

text: Kansallispuisto on yksi maailmanperintöluettelon sekakohteista, eli se täyttää sekä kulttuuri- että luonnonkohteille asetettuja vaatimuksia. Kansallispuiston vuoret ovat merkittäviä maorien kulttuurissa, ja lisäksi puistossa on aktiivisia ja sammuneita tulivuoria, monipuolisia ekosysteemejä ja mahtavia maisemia. Se täyttää maailmanperintöluettelon kriteerit VI, VII ja VIII.


title: Jolene Blalock

text: Jolene Blalock (s. 5. maaliskuuta 1975 San Diego, Kalifornia) on yhdysvaltalainen näyttelijä, joka tunnetaan ehkä parhaiten vulkanilaisen T'Polin roolista "" -sarjassa. Ennen Star Trekiä hän oli näytellyt Medeiaa elokuvassa "Taistelu kultaisesta taljasta". Jolene Blalock oli alun perin malli.


title: YAML

text: YAML on merkintäkieli, jonka loivat Clark Evans, Ingy döt Net ja Oren Ben-Kiki vuonna 2001. YAML on lyhenne sanoista ”YAML Ain’t Markup Language”, mutta kehityksen alkuvaiheessa nimen sanottiin tulevan sanoista ”Yet Another Markup Language”. YAML:iä käytetään usein konfiguraatiotiedostoissa, mutta sitä voi käyttää myös muunlaiseen tietojen talletukseen.


title: YAML

text: Esimerkki merkintäkielestä:


title: Faaraomuurahainen

text: Faaraomuurahainen ("Monomorium pharaonis") on pienikokoinen hiekanjyvän värinen muurahainen, joka on saapunut Suomeen todennäköisesti jostain lämpimästä maasta. Faaraomuurahaista pidetään tuhoeläimenä, sillä se mm. saastuttaa elintarvikkeita ja levittää sairaaloissa erilaisia tauteja. Muurahaisen hävittäminen on vaikeaa, sillä useimmat hyönteismyrkyt eivät yllä sen pesään.


title: Faaraomuurahainen

text: Työläis-faaraomuurahainen on 2 mm pitkä, hiekankeltainen muurahainen. Sen takaruumiin kärki on tumma. Koiraat ovat saman kokoisia, mutta mustia. Kuningatar on noin 4 mm pitkä, ja jonkun verran tummempi kuin työläiset.


title: Faaraomuurahainen

text: Faaraomuurahaiset ovat kotoisin tropiikista, mutta levinneet ihmisen mukana laajalle. Faaraomuurahainen lisääntyy vain kun lämpötila on yli +18 astetta, eli kylmän ilmaston maissa se majailee mielellään lämmitetyissä rakennuksissa.


title: Faaraomuurahainen

text: Faaraomuutahaiset syövät eläinperäistä ruokaa kuten kuolleita hyönteisiä ja ulosteita. Toisin kuin mauriaiset, ne suosivat proteiinipitoista ravintoa kuten liha ja veri.


title: Faaraomuurahainen

text: Faaraomuurahainen saattaa tehdä pesänsä pieniinkin rakoihin. Yhdyskuntaan kuuluu kunigatar ja joitakin työläisiä.


title: Metsähevosmuurahainen

text: Metsähevosmuurahainen - myös nimiä aitohevosmuurahainen tai pelkkä hevosmuurahainen käytetään - ("Camponotus herculeanus") on suurin muurahaislaji Suomessa. Sen pituus vaihtelee 6−18 millimetriin. Metsähevosmuurahaiset eivät syö puuta, mutta ne kaivavat siihen käytäviään. Nämä muurahaiset asuvat tavallisesti havupuiden sisällä (sekä elävien, että kuolleiden). Laji saattaa vaurioittaa puutalojen rakenteita, mutta vauriot jäävät yleensä pariin hirsimetriin.


title: Metsähevosmuurahainen

text: Metsähevosmuurahaisia esiintyy koko maassa. Samaan sukuun, hevosmuurahaiset, kuuluvat Suomessa lisäksi Etelä-Suomessa harvinaisena esiintyvä harvinaisena punahevosmuurahainen ("Camponotus ligniperda") ja aivan lounaisimmassa ja kaakkoisimmassa kulmassa tavattu mustahevosmuurahainen ("Camponotus vagus").


title: Eurovision laulukilpailu 1988

text: Eurovision laulukilpailu 1988 käytiin 30. huhtikuuta 1988 Simmonscourt Pavillionissa Dublinissa, Irlannissa. Kilpailun juonsivat Pat Kenny ja Michelle Rocca. Kilpailun voitti Sveitsiä edustanut Céline Dion kappaleella ”Ne partez pas sans moi”.


title: Eurovision laulukilpailu 1988

text: Kilpailuun osallistui 21 maata. Myös Kyproksen piti osallistua, mutta maan edustuskappale paljastui uudeksi versioksi Kyproksen karsinnoissa vuonna 1984 kuulusta kappaleesta, ja täten Kypros diskattiin.


title: Eurovision laulukilpailu 1988

text: Lähes jokainen maa lähetti oman kapellimestarin johtamaan maansa kappaleen.


title: Geraldine Page

text: Geraldine Sue Page (22. marraskuuta 1924 Kirksville, Missouri – 13. kesäkuuta 1987 New York) oli yhdysvaltalainen näyttelijä ja Oscar-voittaja.


title: Geraldine Page

text: Page kävi Chicagossa draamakoulua ja opiskeli saksalais-amerikkalaisen näyttelijän Uta Hagenin johdolla. Hän aloitti näyttelemisen 17-vuotiaana ja sai osakseen ylistäviä arvosteluita Tennessee Williamsin näytelmistä, kuten "Summer and Smoke" ja "Sweet Bird of Youth".


title: Geraldine Page

text: Page näytteli sekä Broadwayllä että elokuvissa. Elokuvadebyyttinsä hän teki vuonna 1947. Ensimmäisen Oscar-ehdokkuutensa Page sai parhaasta naissivuosasta elokuvasta "Hondo, yksinäinen vaeltaja". Yhteensä Page oli ehdolla Oscariin kahdeksan kertaa, joista viimeisestä hän voitti parhaan naispääosan Oscarin elokuvasta "Matka unelmiin". Page voitti urallaan myös mm. yhden BAFTA, kaksi Emmyä ja kaksi Golden Globea . Lisäksi hän oli ehdolla kolmesti teatterialan Tony-palkintoihin .


title: Geraldine Page

text: Page oli kahdesti naimisissa. Vuodet 1954–1957 hän eli yhdessä viulisti Alexander Schneiderin kanssa. Vuodesta 1963 Page oli naimisissa kuolemaansa asti näyttelijä Rip Tornin kanssa. He saivat kolme lasta: tyttären (näyttelijä Angelica Torn) ja kaksoispojat.


title: Geraldine Page

text: Munuaisongelmistakin kärsinyt Page kuoli vuonna 1987 sydänkohtaukseen.


title: Geraldine Page

text:
Ehdokkaana:
Ehdokkaana:
Ehdokkaana:
Ehdokkaana:


title: Eurovision laulukilpailu 1991

text: Eurovision laulukilpailu 1991 oli 36. Eurovision laulukilpailu. Se pidettiin Roomassa 4. toukokuuta 1991. Kilpailun juonsivat Italian vuosien 1964 ja 1990 euroviisuvoittajat Gigliola Cinquetti ja Toto Cutugno.


title: Eurovision laulukilpailu 1991

text: Alun perin kisat oli määrä pitää San Remossa. Lähi-Idän kriisi ja sen vuoksi käynnistynyt Persianlahden sota sekä Jugoslavian kiristynyt tilanne saivat kuitenkin Italian yleisradioyhtiön RAI:n siirtämään kisat turvallisempaan (ja halvempaan) paikkaan. Kilpailun voitti Ruotsia edustanut Carola laululla "Fångad av en stormvind". Ruotsi ja Ranska saivat kilpailussa saman verran pisteitä. Molemmat maat saivat yhtä paljon eli 4 kertaa täysiä pisteitä (12), mutta koska Ruotsi oli saanut enemmän toiseksi parhaita pisteitä (10) eli Ruotsi 5 kertaa ja Ranska vain 2, julistettiin tällöin Ruotsi voittajamaaksi.


title: Eurovision laulukilpailu 1991

text: Suomea kilpailussa edusti Kaija kappaleella "Hullu yö", joka sijoittui sijalle 20 ja sai vain 6 pistettä. Suomi sai 1 pisteen Islannilta ja Kreikalta sekä 4 pistettä Irlannilta. Alankomaat vetäytyi kisasta. Malta palasi takaisin pitkältä 15 vuoden pituiselta tauoltaan. Tauko johtui siitä, että maa menestyi heikosti muutamina ensivuosinansa.


title: Eurovision laulukilpailu 1991

text: Jokainen maa valitsi oman kapellimestarin johtamaan maansa kappale.


title: Nuojuan rautatieasema

text:
Nuojuan rautatieasema () oli rautatieasema Suomen rataverkkoon kuuluvalla rataosalla . Liikennepaikka sijaitsi Vaalan kunnassa Nuojuan kylässä, Vaalan ja Utajärven asemien välisellä rataosuudella noin kahdeksan kilometrin päässä Vaalasta Utajärven suuntaan.
Thure Hellströmin suunnittelema asemarakennus rakennettiin Utajärven ja Vaalan välisen rautatien rakentamistöiden yhteydessä vuonna 1927. Samanlaiset asemarakennukset rakennettiin myös Madekoskelle, Rovalle, Sosoon, Hyrkkäälle ja Niskaan. Asemarakennuksen makasiiniosaa jatkettiin vuonna 1939. Toisen kerran rakennusta laajennettiin 1948, jolloin suoritettiin myös toisen kerroksen muutostyöt. Asemarakennus on nykyisin kylätalona.


title: Nuojuan rautatieasema

text: Liikennepaikka avattiin liikenteelle rataosan Utajärvi–Vaala valmistuessa vuonna 1929. Nuojuan kylässä sijainnut sahalaitos oli rautatiekuljetusten pääasiallinen käyttäjä. Lisäksi kahden kilometrin päästä idässä sijaitsevasta Santamäestä tuotiin hiekkaa radan kunnossapitotarpeisiin.


title: Nuojuan rautatieasema

text: Liikennepaikan itäpuolella sijaitsi myös vaihde, josta erkanivat pistoraiteet Jylhämän ja Nuojuan voimalaitostyömaille. Raiteet olivat käytössä 1940–1950-lukujen vaihteessa, kun voimalaitospatoja rakennettiin. Voimalaitosten valmistuttua raiteet vaihteineen purettiin pois. Ratalinjat ovat edelleen nähtävillä sekä kartalla että luonnossa.


title: Nuojuan rautatieasema

text: Henkilöliikenne lakkautettiin 1980-luvulla lättähattuliikenteen päättyessä, ja se jäi miehittämättömäksi ratatyökoneiden väistöpaikaksi. Liikennepaikalla ei koskaan ollut varsinaisia turvalaitteita vaihteiden lukitusta lukuun ottamatta.


title: Nuojuan rautatieasema

text: Liikennepaikan pääraiteen vaihteet purettiin syksyllä 2004 ja ratapiha purettiin kesällä 2005. Liikennepaikka poistui rautatieliikennepaikkojen luettelosta 5. kesäkuuta 2005 julkaistun uuden luettelon myötä. Ratahallintokeskus julkaisi 31. tammikuuta 2007 päätöksen, jonka mukaan Nuojuan liikennepaikka avattaisiin uudelleen linjavaihteena 3. kesäkuuta 2007.. Liikennepaikan avaaminen uudelleen linjavaihteena kuitenkin peruttiin 18. toukokuuta 2007.


title: Madekosken seisake

text: Madekosken seisake () oli rautatieliikennepaikka Suomen rataverkolla rataosalla . Oulun kaupungin Madekosken kaupunginosassa sijaitseva liikennepaikka otettiin käyttöön osuuden Oulu–Muhos valmistuessa 1927. Liikennepaikka sijaitsi Helsingin päärautatieasemaan nähden ratakilometrillä km 765,8 mitattuna Haapamäen ja Oulun rautatieasemien kautta. Sen etäisyys Oulusta oli noin 13 kilometriä.


title: Madekosken seisake

text: Asemarakennus on rakennettu vuonna 1927 Thure Hellströmin tyyppipiirustusten peilikuvana. Samanlaiset asemarakennukset rakennettiin myös Rovalle, Sosoon, Hyrkkäälle, Niskaan ja Nuojualle. Nykyisin asema on yksityisasuntona, ja omistaja on laajentanut rakennusta 1990-luvulla.


title: Madekosken seisake

text: Madekosken liikennepaikka ei olemassaolonsa aikana kertaakaan toiminut itsenäisenä liikennepaikkana, vaan se oli Oulun liikennepaikan alainen seisake tai laiturivaihde. Asemalla oli noin 600 metrin mittainen sivuraide, jota voitiin käyttää tavaran kuormaamiseen ja purkamiseen. Sivuraide purettiin tavaraliikenteen siirtyessä maanteille.


title: Madekosken seisake

text: Henkilöliikenne Madekoskella lopetettiin 28.5.1972. Lopullisesti liikennepaikka suljettiin kesäkuussa 1973. 2000-luvulla Oulun seudulla alkaneen museojunaliikenteen myötä seisakkeella pysähtyvät rataosalla liikennöivät lättähatut.


title: Osakasluettelo

text: Suomessa kotipaikkaansa pitävän osakeyhtiön on pidettävä osakkeenomistajistaan osakasluetteloa. Osakasluettelosta tulee ilmetä yhtiön liikkeellä olevien osakkeiden numerot, niiden antamispäivä sekä osakkeenomistajan nimi ja osoite. Mikäli liikkeellä on eri lajisia osakkeita, on myös osakkeen laji merkittävä osakasluetteloon.


title: Osakasluettelo

text: Osakeyhtiön hallitus on sakon uhalla velvoitettu pitämään osakasluetteloa julkisesti nähtävillä yrityksen pääkonttorissa ja luettelosta on kaikilla oikeus saada jäljennös kopiointikuluja vastaan.


title: Ayutthaya

text: Ayutthaya, Ajuttaja tai Ayudha (Phra Nakhon Si Ayutthaya, Krung Kao, ) on samannimisen provinssin pääkaupunki Thaimaassa Chao Phraya -joen saarella noin 70 kilometriä Bangkokista pohjoiseen. Kaupungin perusti kuningas Ramathibodi I vuonna 1350, ja siitä tuli Ayutthayan kuningaskunnan pääkaupunki aina vuoteen 1767 asti, jolloin burmalaiset hyökkäsivät maahan ja tuhosivat sen. Nimensä kaupunki lainasi muinaisesta Ayodhyan kaupungista Intiassa, jossa oli syntynyt Ramajana-eepoksen päähenkilö Rama (Ramakian). Sana on sanskritin kieltä ja tarkoittaa voittamatonta. Kaupunki hylättiin burmalaisten hyökkäyksen jälkeen ja uusi pääkaupunki perustettiin Thonburiin, sittemmin Bangkokiin.


title: Ayutthaya

text: Ayutthayan rauniot muodostavat nykyään "Ayutthayan historiallisen puiston" (Ayutthaya Historical Park) ja se on vuodesta 1991 alkaen ollut osa UNESCOn maailmanperintöluetteloa. Moderni Ayutthayan kaupunki (139 603 asukasta vuonna 2002) on kasvanut myöhemmin raunioiden kupeeseen saaren itäiseen osaan. Kaupunki on muinaismuistojensa ohella myös merkittävä teollisuuden keskittymä.


title: Ayutthaya

text: Ayutthayan kaupungin perusti kuningas Ramathibodi I (tunnetaan myös nimellä U-Thong, hallitsi 1350–1369) 3. huhtikuuta 1350 ja siitä tuli Ayutthayan valtakunnan pääkaupunki seuraavaksi 417 vuodeksi. Kaupunki perustettiin, koska sen edeltäjässä, Lopburin kaupungissa, oli puhjennut paha isorokkoepidemia. Kaupunkia ja valtakuntaa hallitsi tänä aikana 33 monarkkia. Muita merkittäviä kuninkaita olivat Boromtrailokant (1448–1488), Naresuan (1590–1605) ja Narai (1656–1688).


title: Ayutthaya

text: Ayutthaya oli ennen tuhoaan 1767 yksi maailman suurimmista ja hienoimmista kaupungeista, ja se kävi kauppaa myös lännen kanssa. Erityisesti portugalilaiset ja ranskalaiset pitivät yhteyksiä yllä Ayutthayan kuningaskunnan kanssa. Simon de La Loubèren 1691 julkaisema matkakuvaus "Du Royaume de Siam" ikuisti jälkipolville kaupungin loistonpäivät. Kaupungissa oli suuri pysyvä länsimaalaisten siirtokunta ja katolinen kirkko. Kaupungin yläluokan parissa sai 1600-luvulla merkittävän aseman kreikkalainen seikkailija Konstantin Faulkon (1647–1688). Hän toimi hovissa tulkkina thaiden ja ranskalaisten kauppaneuvotteluissa. Hänelle myönnettiin korkein mahdollinen arvonimi "mahatthai", joka sinetöi hänen kohtalonsa. Faulkonin vaikuttimia alettiin epäillä laajasti virkamiesten keskuudessa, koska hän oli kiivas katolinen ja kannatti jesuiittoja – hänen pelättiin vehkeilevän ulkovaltojen kanssa Siamin alistamiseksi. Myös Faulkonin ilmeinen vaikutusvalta kuningas Naraihin aiheutti kateutta hovissa. Kuninkaan kuoltua hänet pidätettiin maanpetossyytteiden nojalla ja teloitettiin 5. kesäkuuta 1688.


title: Ayutthaya

text: Vanhasta Ayutthayasta kertovat enää uskonnolliset rakennukset, jotka tehtiin kivestä kestämään ajan hammasta. Tavalliset asumukset, jopa kuninkaan palatsi, tehtiin puusta, ja ne ovat hävinneet. Burmalaiset tekivät hyvin perusteellista hävitystyötä etsiessään arvometalleja: koko kaupunki sytytettiin tuleen ja se paloi useita päiviä. Myöhemmin kenraali Taksinin voitettua burmalaiset joukot kaupungin jälleenrakennusta pidettiin liian suurena urakkana, ja sen sijaintia liian haavoittuvana. Se, mitä oli pelastettavissa, siirrettiin Bangkokiin seuraavan vuosisadan kuluessa ja rauniot jäivät oman onnensa nojaan. Myös aarteenetsijät ja ryöstelijät ovat vahingoittaneet raunioita meidän aikanamme.


title: Ayutthaya

text: Kaupungin nähtävyyksistä mainittakoon Wat Rachaburana (rakennettu 1434), jonka "prang" (torni) on erityisen hyvin säilynyt. Wat Phra Ram (1368), joka sijaitsee laajan keskuspuiston laidalla, on kaupungin vanhimpia. Aikoinaan kaupungin hienoin temppeli, Wat Mahathat, on nykyään melkein maan tasalla. Kuninkaallinen temppeli Wat Sri Sanphet oli Ayutthayan vastine Bangkokin Wat Phra Kaeolle. Temppelin ceylonilaista tyyliä edustavat chedit ovat edelleen kunnioitettuja pyhäinjäännöksiä. Vihan Phra Mongkhol Bophit, jossa on samanniminen Thaimaan suurin pronssinen istuva Buddhan patsas 1500-luvulta, korjattiin perusteellisesti vuonna 1956. Burmalaisten pahoin polttama, mustunut Buddhan kuva kullattiin uudelleen 1990-luvulla. Vallihaudan ulkopuolella sijaitseva khmer-tyylinen Wat Chai Watthanaram (1630) joen länsirannalla on aivan kuin pienoiskokoinen Angkor Wat. Kaupungin eteläpuolella on viehättävä Bang Pa-Inin kesäpalatsi, joka on peräisin jo Ayutthayan valtakunnan ajoilta, mutta jonka kuningas Rama IV korjautti kesäasunnokseen 1800-luvun puolivälissä. Portugalilaisten rakentaman San Pedron kirkon rauniot sijaitsevat kaupungin eteläpuolella joen länsirannalla. Kaupungissa on edelleen toimiva St. Josephin kirkko.


title: Ayutthaya

text: Useimpiin raunioihin peritään pääsymaksu – turisteilta noin 20 bahtia, thailta viisi bahtia. Raunioihin on kuitenkin mahdollista päästä tutustumaan omatoimisesti illalla, kun vartijat ovat jo lähteneet. Ayutthayassa on myös merkittävä museo, "Chao Sam Phraya National Museum", jonka kuningas Rama IX perusti vuonna 1961. Museo sijaitsee Thanon Rochanalla lähellä Vihan Phra Mongkhol Bophitia.


title: Ayutthaya

text: Vaikka moderni Ayutthaya onkin pieni, ovat rauniot levittäytyneet hyvin laajalle alueelle, ja niiden tutkimiseen on hyvä varata aikaa. Vuokrapolkupyörä on mainio väline liikkua alueella, koska korkeuseroja ei ole ja liikenne on hyvin vähäistä.


title: Ayutthaya

text: Ayutthayan kaupunkiin pääsee parhaiten jokiveneellä Bangkokista tai junalla, sillä kaupunki on pohjoisen rautatien varrella.


title: Vantaan Salamat

text: Vantaan Salamat on Länsi-Vantaalta kotoisin oleva yleisurheiluseura. Vantaan Salamia on edustanut muun muassa Toni Huikuri. Seuran puheenjohtaja on Heikki Lindlöf. Seuralla on melko laaja junioritoiminta, mutta ei juuri urheilijoita aikuisen sarjoissa.


title: Mariel, taistelija

text: Mariel, taistelija on brittiläisen fantasiakirjailija Brian Jacquesin Redwallin taru -kirjasarjan neljäs osa. Se julkaistiin suomeksi vuonna 2000.


title: Mariel, taistelija

text: Merirosvokuningas Gabool Hurjapää hyökkäsi Salamandastronille kelloa kuljettaneeseen laivaan ja varasti kellon. Kellonvalaja Joseph ja hänen hiirityttärensä Mariel jäivät vangeiksi ja heitettiin myöhemmin Kalmankarin saarella mereen.


title: Mariel, taistelija

text: Mariel ajautuu rannikolle muistinsa menettäneenä ja kutsuu itseään Myrsky Lokinpieksäjäksi. Hän tapaa jänispartion, johon kuuluvat eversti Nurmikka, prikaatinkenraali Timjami ja Kunnon Roosa. He lähettävät Marielin vanhan Pakatugg-oravan mukana Redwallin luostariin, mutta heidän tiensä erkanevat. Mariel tapaa myös Redwalliin matkalla olevan jäniksen Tarquinius Loikkari Suolaheinän, joka rakasti Roosaa. Luostarissa Mariel muistaa jälleen kuka on ja lähti hiiri-Dandinin, Tarquiniuksen ja siili Tero Pistiäisen kanssa etsimään Kalmankaria Jäärä Maankiertäjän ohjeiden mukaan.


title: Mariel, taistelija

text: Laivarottakapteeni Silmäpuoli varasti laivan ja lähti pakoon yhä hullummaksi tulevaa Gabool Hurjapäätä. He saapuvat Sammalkukkametsän seudulle ja kaappaavat Pakatuggin, joka johdattaa heidät Redwallin luostariin ja yrittävät vallata sen. Luostariin saapunut kolmen jäniksen partio ajaa yhdessä luostarin asukkaiden kanssa rosvot pakoon ja vapauttaa orjat jäniksistä. Ainoastaan Roosa jää henkiin.


title: Mariel, taistelija

text: Mariel, Dandin, Tero ja Tarquinius lähtevät merelle hylätyllä merirosvoaluksella. He törmäävät sumussa toiseen merirosvolaivaan ja Dandin ja Tero jäävät vangeiksi. Mariel ja Tarquinius kohtaavat merelle lähteneen mäyrävaltias Miekantakoja Juovaselän ja lähtevät kohti Kalmankaria. Dandin ja Tero pääsevät vapaiksi, kun laivaan hyökkää Kavakagu tarkoituksenaan kukistaa Kalmankarin vastarintaliike Gaboolin ja he tapaavat sen johtajan Joseph Kellonvalajan.


title: Mariel, taistelija

text: Mariel, Tarquinius ja Miekantakoja tapaavat myös Kavakagun soturit ja onnistuvat voittamaan merirosvot. Taistelussa Miekantakoja heittää Gaboolin päälle jättimäisen skorpionin, joka tappoi Merirosvovaltiaan. Sitten seurue lähti kohti Redwallin luostaria, jonne Josephiksi ristitty kello jäi. Kellonvalaja jäi luostariin, mutta Mariel ja Dandin lähtivät myöhemmin vaeltamaan.


title: Stanford

text: Standford voi tarkoittaa seuraavia:


title: Plakiás

text: Plakiás () on Kreikan kylä, joka sijaitsee Kreetan saarella ja kuuluu Ágios Vasíleioksen kuntaan, Réthymnon alueyksikköön ja Kreetan alueeseen. Se kuului aiemmin Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön. Kylän väkiluku on 143 (vuonna 2011).


title: Plakiás

text: Plakiás on osa Sellían kyläyhdyskuntaa ja sijaitsee Kreetan etelärannikolla 40 kilometriä etelään Réthymnon kaupungista. Plakiáksen pohjoispuolella on vuoristoa ja eteläpuolella Libyanmeri.


title: Plakiás

text: Ensimmäinen virallinen maininta Plakiáksesta on vuodelta 1961. Kylä on nykyään matkailukohde ja siellä on muun muassa 1 300 metriä pitkä hiekkaranta..


title: Lolita (täsmennyssivu)

text: Lolita voi tarkoittaa ainakin seuraavia asioita:


title: Maikkulan suuralue

text: Maikkulan suuralue on yksi Oulun kahdestakymmenestäkolmesta suuralueesta. Suuralue käsittää Oulujoen etelärannalla sijaitsevat kaakkoiset kaupunginosat, rajoittuen Kaakkurin, Kaukovainion, Oulunsuun ja Sanginsuun suuralueisiin sekä Kempeleen ja Muhoksen kuntiin. Suuralueella asuu noin 9 200 asukasta ja siellä on yhteensä 1 420 työpaikkaa. Ruokakuntia on yhteensä 3 813 (1.1.2012).Peruspalvelut on keskitetty pääasiassa Maikkulan keskukseen.


title: Maikkulan suuralue

text: Maikkulan keskuksessa sijaitsevat perusasteen koulut.


title: Maikkulan suuralue

text: Alueen tärkeimmät liikenneväylät ovat valtatie Vt 22, Oulunlahdentie sekä Kajaanintie.


title: Kournás

text:
Kournás () eli "Kournásjärvi" (Λίμνη Κουρνά, myös "Kurnasjärvi") on järvi Kreetan saarella Kreikassa. Se sijaitsee Apokóronaksen kunnassa noin kolme kilometriä etelään Georgioúpolista, noin 20 kilometriä länteen Réthymnosta ja noin 43 kilometriä kaakkoon Chaniásta.
Kournás on Kreetan ja koko Kreikan saariston toiseksi suurin järvi. Se oli saaren suurin järvi vuoteen 2009, jolloin Amáriin luotiin Potamoín tekojärvi. Järven pinta-ala vaihtelee 0,16 neliökilometrin ja 0,58 neliökilometrin välillä. Järvi on noin 1 087 metriä pitkä ja noin 880 metriä leveä. Sen suurin syvyys on noin 22,5 metriä.


title: Kournás

text: Kournás saa vetensä lähteestä, joka virtaa maan alta Lefká Óri -vuorilta eli ”Valkoisilta vuorilta”. Se on vuoriston ja metsien ympäröimä. Järvi on paikallisesti merkittävä kosteikko, koska siinä on makeaa vettä ympäri vuoden. Sen alue on suojeltu ja se on Natura 2000 -aluetta. Noin kaksi kilometriä järvestä kaakkoon sijaitsee siitä nimensä saanut Kournáksen kylä.


title: Kournás

text: Antiikin aikana Koúrnas-järvi tunnettiin nimellä "Koressia". Järven nykyinen nimi tulee arabian kielen järveä tarkoittavasta sanasta.


title: Smack

text: Smack oli helsinkiläinen katurock-yhtye, joka vaikutti vuosina 1982–1990.


title: Smack

text: Smack perustettiin Helsingin Lepakkoluolassa vuonna 1982. Yhtyeen alkuperäiseen kokoonpanoon kuuluivat laulusolisti Claude, kitaristi Kartsa, kitaristi Manchuria, basisti Cheri ja erinäisten vaihdosten jälkeen rumpali Juki Marjala. Ensimmäisen singlen jälkeen rumpaliksi vaihtui Kinde. Ensimmäisen albumin jälkeen Kartsan tilalle toiseksi kitaristiksi vaihtui Rane Raitsikka, joka oli soittanut bassoa punk-rock-yhtyeissä Lama ja Unicef. Kolmannella albumilla basistiksi vaihtui Jimi Sero. Yhtyeen managerina vaikutti Lido Salonen.


title: Smack

text: Smack soitti suoraviivaista rockia, jonka innoittajina olivat muun muassa The Stooges, The Velvet Underground, Sex Pistols, The Doors, MC5 ja New York Dolls. Yhtye nousi esille Hanoi Rocks -yhtyeen Suomen kiertueen lämmittelijänä vuodenvaihteessa 1983–1984. Samaan aikaan julkaistiin myös ensisingle "Criminal".


title: Smack

text: Smack julkaisi uransa aikana kaikkiaan neljä studioalbumia: "Smack On You" (1984), "Rattlesnake Bite" (1985), "Salvation" (1987) ja "Radical" (1988). Näiden lisäksi julkaistiin livealbumi "Live Desire" (1986).


title: Smack

text: Yhtyeen kaksi ensimmäistä albumia julkaistiin myös Pohjois-Amerikassa, jossa se kävi lyhyellä kiertueella 1987. Smack nautti kulttisuosiota etenkin Yhdysvaltain länsirannikolla. Siellä sitä verrattiin aloittelevaan Guns N' Rosesiin, jonka jäsenistä ainakin Izzy ja Slash kertoivat saaneensa vaikutteita yhtyeeltä. Myös Kurt Cobain mainitsi haastatteluissa Smackin ja Nirvana esitti keikoillaan yhtyeen kappaletta "Run Rabbit Run".


title: Smack

text: "Radicalin" jälkeen Smackin silloinen kokoonpano hajosi, mutta yhtye kokosi rivinsä saatuaan kutsun Los Angelesiin 1989. Matkaan lähtivät Claude, Rane Raitsikka, Manchuria ja uusi rumpali Repa Rantsila. Yhtyeellä ei ollut vakituista basistia, mutta paikallisten soittajien lisäksi basistina tuurasi Hanoi Rocksin Sam Yaffa pseudonyymillä Ulan Bator. Smack keikkaili Kaliforniassa vuoden, mutta ei saanut uutta levytyssopimusta. Lopulta Claude turhautui, hajotti yhtyeen ja palasi takaisin Suomeen.


title: Smack

text: Claude perusti Suomeen palattuaan The Fishfaces -yhtyeen, jolta ilmestyi kaksi albumia. Toinen yhtyeen albumeista sekä Clauden runokokoelma julkaistiin vasta hänen kuolemansa jälkeen. Synnynnäisestä sydänviasta kärsinyt Claude menehtyi 22. syyskuuta 1996.


title: Smack

text: Manchuria asuu edelleen Yhdysvalloissa mutta ei ole ollut musiikillisesti aktiivinen. Kinde soitti ja levytti 1990-luvulla helsinkiläisessä Jimsonweed-yhtyeessä ja Kalevalan reunion-kokoonpanossa. Cheri soitti muun muassa Smilers-yhtyeessä, joka julkaisi yhtyeen nimeä kantavan albumin vuonna 1993. Jimi Sero on Smackin jälkeen ollut mukana Balls- ja Problems?-yhtyeissä. Rane Raitsikka on vaikuttanut muun muassa losangelilaisessa The Hangmen -yhtyeessä ja on Suomeen paluunsa (2010) jälkeen ollut Jimi Seron mukana Balls- ja Problems?-yhtyeissä sekä Atomirotta -kokoonpanossa ja uudelleen kootussa Lamassa.


title: Smack

text: Toukokuussa 2007 julkaistiin Smackin kokoelma-cd "In Your Face 1982–1990". Kokoelma sisältää kaksi cd:tä, joista ensimmäiselle on koottu läpileikkaus yhtyeen alkuperäisiltä julkaisuilta ja toiselle ennen julkaisemattomia live-esityksiä. Kokoelman julkaisutilaisuudessa Helsingin Tavastia Klubilla esiintyi lukuisia tunnettuja suomalaisia rock-artisteja sekä yhtyeen alkuperäisistä jäsenistä rumpali Kinde ja basistit Cheri sekä Jimi Sero.


title: Smack

text: Vuonna 2008 Cheri ja Kinde keikkailivat Smackin tuotantoa esittäneellä kokoonpanolla Smack 2008, jossa olivat mukana laulaja Anzi Destruction ja kitaristit Jack Smack sekä Aki Mäki-Kuhna.


title: Lovie Smith

text: Lovie Smith (s. 8. maaliskuuta 1958 Gladewater, Teksas) on yhdysvaltalainen amerikkalaisen jalkapallon valmentaja. Hän toimi Chicago Bearsin valmentajana kausina 2004–2012 ja Tampa Bay Buccaneersin päävalmentajana kausina 2014–2015.


title: Lovie Smith

text: Smith valittiin Chicagon valmentajaksi Dick Jauronin tilalle vuonna 2004. Ennen valintaa hän oli ollut puolustuskoordinaattorina St. Louis Ramsissa.


title: Lovie Smith

text: Ensimmäinen kausi Bearsissa oli huono: 5 voittoa 16 ottelusta ja NFC Northin viimeinen sija. Toinen kausi alkoi huonosti, kun pelinrakentaja Rex Grossman loukkaantui kauden alussa ja hänen paikalleen laitettiin tulokas Kyle Orton. Kausi ei jatkunutkaan hyvin eikä joukkue päässyt jatkoon NFC Northista. Kausi 2005 oli hyvä, 11 voittoa 16 ottelusta ja NFC North -divisioonan voitto. Bearsit putosivat kuitenkin jo ensimmäisellä kierroksella. Smith valittiin NFL:n vuoden valmentajaksi. Seuraavalla kaudella Smith johdatti Bearsit loppuotteluun eli Super Bowliin, jossa hän kohtasi hyvän ystävänsä Tony Dungyn valmentaman Indianapolis Coltsin. Ensimmäistä kertaa NFL:n historiassa Super Bowlissa pelasi kaksi tummaihoista päävalmentajaa vastakkain.


title: Don Juan

text: Don Juan (italiaksi Don Giovanni) on kuvitteellinen mieshahmo, naistenmiehen ja viettelijän arkkityyppi, jota on käytetty useasti muun muassa kirjallisuudessa, säveltaiteessa ja elokuvissa.


title: Don Juan

text: Don Juanin legendassa hän viettelee, raiskaa tai tappaa yläluokkaisen perheen nuoren tytön ja surmaa myös tämän isän. Myöhemmin Don Juan kohtaa isän patsaan hautausmaalla ja kutsuu tämän luokseen illalliselle. Kutsun patsas ottaa vastaan mielellään. Illalliselle isän henki saapuu Don Juanin kuoleman airuena. Patsas pyytää saada puristaa Don Juanin kättä ja kun Don Juan ojentaa kätensä, hänet vedetään helvettiin.


title: Don Juan

text: Useimpien tutkijoiden mukaan ensimmäinen kirjoitettu Don Juan -tarina on Tirso do Molinan "El burlador de Sevilla y convidado de piedra" (”Sevillan pilkkaaja ja kivinen vieras”). Se on julkaistu (lähteestä riippuen) ensimmäisen kerran vuosien 1620–1635 välisenä aikana. Tarina on kuitenkin esiintynyt Espanjassa jo vuonna 1615.


title: Suntribe

text: Suntribe on virolainen pop-yhtye. Se pääsi edustamaan maataan Eurovision laulukilpailussa 2005 Kiovassa voitettuaan Eurolaulin. Se kuitenkin karsiutui semifinaalissa, jossa se saavutti 20. sijan saaden 31 pistettä. Finaalipaikan saaminen vaati 85 pistettä.


title: Suntribe

text: Suntriben alkuperäiset jäsenet olivat Mari-Leen Kaselaan, Rebecca Kontus, Laura Põldvere ja Jaanika Vilipo. Euroviisuedustuksen jälkeen yhtyeeseen liittyi vielä viides jäsen, Daana Ots.


title: Rasistikortti

text: Rasistikortin käyttö tarkoittaa pyrkimystä leimata etnisistä vähemmistöistä epäsuotuisia väitteitä esittävä henkilö rasistiksi riippumatta väitteiden asiasisällöstä tai henkilön motiiveista.


title: Rasistikortti

text: Rasistikorttia esiintyy kahdella eri tavalla. Ensimmäinen ja yleisin tapa on, että henkilö syyttää toista rasistiksi, jotta saisi itselleen jonkinlaista etua. Esimerkkinä voi mainita O.J. Simpsonin oikeudenkäynnin, jossa kriitikot väittivät puolustuksen käyttävän rasistikorttia (""playing the race card""), kun se yritti esittää Mark Fuhrmanin rasistina. Näin Fuhrmanin uskottavuus todistajana tummaihoista Simpsonia vastaan asetettiin kyseenalaiseksi.


title: Rasistikortti

text: Kesällä 2014 Suomessa ulkomaalaistaustainen mies tuomittiin sakkoihin kunnianloukkauksesta tämän haukuttua suomalaista pysäköintitarkastajaa rasistiksi.


title: Rambutaani

text: Rambutaani ("Nephelium lappaceum") on saippuamarjakasveihin kuuluva puulaji, joka kasvaa luonnonvaraisena Malesiassa. Se on ainavihanta noin 10 metrin korkuinen puu, jolla on parilehdykkäiset, noin 15–45 senttimetrin pituiset kiiltävät lehdet. Lehtien lehdyköitä on useimmiten 2 tai 3 paria. Lehdykät ovat soikeita tai vastapuikeita ja noin 6–18 cm pitkiä. Kukinnot ovat suunnilleen yhtä pitkiä kuin lehdet, ja kukat ovat teriöttömiä. Hedelmän pinta on piikkinen ja sisus läpikuultavan valkea, toisinaan hieman vaaleanpunaiseen vivahtava. Tuoreen hedelmän piikit ovat joustavia ja tuntuvat kumimaisilta. Hedelmäliha maistuu makealta ja hiukan happamalta. Rambutaanin nimi juontuu sen karvaisuudesta; malaijinkielinen sana "rambut" tarkoittaa hiuksia.


title: Rambutaani

text: Rambutaania viljellään mm. Afrikassa, Kambodžassa, Karibian saaristossa, Keski-Amerikassa, Intiassa, Indonesiassa, Malesiassa, Filippiineillä ja Sri Lankassa. Suurin tuottajamaa on Thaimaa. Rambutaanin viljely on yleistymässä Australiassa, ja vuonna 1997 rambutaani oli Havaijin kolmen tuotetuimman trooppisen hedelmän joukossa.


title: Rambutaani

text: Rambutaani on sopeutunut trooppiseen ilmastoon ja on herkkä alle 10 °C:n lämpötiloille. Puut viihtyvät parhaiten syvämultaisessa mäkimaastossa. Aasiassa on reilusti yli 200 rambutaanilajiketta, joista suurin osa on jalostettu kasvamaan lyhyiksi, vain noin 3–5 metriä korkeiksi; tämä helpottaa sadonkorjuuta. Puut tuottavat hedelmiä kahdesti vuodessa, kerran loppusyksyllä ja kerran alkukesällä. Yksi puu voi tuottaa 5 000–6 000 hedelmää tai enemmänkin. Nuorten hedelmätarhojen tuotanto on keskimäärin noin 1,2 tonnia hehtaarilta, mutta vanhemmat voivat tuottaa jopa 20 tonnia hehtaarilta.


title: Rambutaani

text: Suurin osa kaupallisista lajikkeista on yksikotisia, jotka tuottavat sekä emi- että hedekukkia; lajikkeet, jotka tuottavat vain emikukkia tarvitsevat myös hedepuita. Yksikotisten lajikkeiden kukista suurin osa on hedelmiksi kehittyviä emikukkia, kun taas huomattavasti pienempi osa on hedekukkia, jotka pölyttävät emikukat.


title: Rambutaani

text: Rambutaanit myydään yleensä tuoreina, hillottuina tai tölkkeihin säilöttyinä. Niitä käytetään yleensä jälkiruuissa, kuten hedelmäsalaateissa.


title: Renault Clio

text: Renault Clio on Renault’n vuodesta 1990 lähtien valmistama pieni automalli, joka korvasi Renault 5:n. Se on jatkuvasti ollut Euroopassa yksi luokkansa myydyimmistä autoista. Japanissa Clioa markkinoidaan nimellä Renault Lutecia, sillä Honda omistaa Japanissa oikeudet Clio-nimeen. Maissa, joissa sedanit ovat perinteisesti olleet hatchback-malleja suositumpia, on myyty Clion neliovista porrasperäversiota useilla eri mallinimillä.


title: Renault Clio

text: Ensimmäisen sukupolven Renault Clio esiteltiin Pariisin autonäyttelyssä 1990 seuraajaksi jo vanhentuneelle Renault 5 -mallille. Edellismalli tosin pysyi mallistossa edullisempana vaihtoehtona vuoteen 1996 saakka. Clio valittiin Vuoden Autoksi Euroopassa 1991.


title: Renault Clio

text: Clion jousitus ja alustarakenteet olivat suurilta osin peräisin aiemmasta Renault 5 -mallista. Takana oli tilaa säästävä vääntösauvajousitus ja edessä MacPherson-joustintuet.


title: Renault Clio

text: Moottorivalikoimassa olivat aluksi 1,2- (53 hv) ja 1,4-litraiset (74 hv) "Energy"-bensiinimoottorit sekä 1,7- ja 1,9-litraiset (63 hv) dieselit. Bensiinimoottorit muuttuivat suihkutustyyppisiksi vuoden 1992 loppuun mennessä.


title: Renault Clio

text: Perusmallien lisäksi Cliosta oli saatavana ylellinen Baccara, jossa oli nahkaverhoilu, puujäljitelmäkoristeet, keskuslukitus, sähköikkunat ja ilmastointi. Moottori oli aluksi 1,7-litrainen (89 hv) ja vuodesta 1991 lähtien 1,8-litrainen (87 hv), jossa oli yksipistesuihkutus.


title: Renault Clio

text: Ensimmäiset pienet uudistukset tehtiin Clioon jo vuonna 1991. Etuistuimet vaihdettiin uudenmallisiin ja keulalle tuli uusi Renault-logo.


title: Renault Clio

text: Vuoden 1991 aikana markkinoille tuli myös 16-venttiilisellä 1,8-litraisella (137 hv) moottorilla varustettu urheilullinen malli, joka tunnettiin Ranskassa nimellä Clio 16S ja muualla Clio 16V. Tässä mallissa myös ulkoasua oli tehty urheilullisemmaksi muun muassa erilaisilla puskureilla ja lokasuojilla.


title: Renault Clio

text: Mallivuodelle 1993 Renault esitteli lievästi urheilullisen RSi-version Cliosta, jossa oli 1,8-litrainen (110 hv) monipistesuihkutusmoottori ja levyjarrut kaikissa pyörissä. Ainoa ulkonäöllinen eroavaisuus perusmalliin verrattuna oli matalammat sivuhelmat.


title: Renault Clio

text: Varsinainen kasvojenkohotus tuli vuonna 1994, jolloin näkyvin muutos oli uudenlainen muovinen etusäleikkö. Myös takavaloja pyöristettiin hieman.


title: Renault Clio

text: Keväällä 1996 Clio sai toisen kasvojenkohotuksensa. Keulaa ja ajovaloja pyöristettiin hieman ja myös peräosassa oli pieniä muutoksia. Turvavarustelua parannettiin sivutörmäyspalkeilla ja turvatyynyillä. Vuoden 1997 Euro NCAP -kolaritestistä Clio sai kuitenkin tulokseksi ainoastaan kaksi tähteä.


title: Renault Clio

text: Moottoriosastolla 1,2-litrainen "Energy" korvattiin Twingosta peräisin olevalla 1,1 litran "DiET"-yksipistesuihkulla. Myös 1,4-litrainen koki uudistuksia paremman polttoainetalouden saavuttamiseksi.


title: Renault Clio

text: Clio-malliston suorituskykyisin malli oli vuonna 1993 esitelty Williams, jota oli aluksi tarkoitus valmistaa 3 800 kappaleen sarja. Mallista tuli kuitenkin niin suosittu, että Renault päätti valmistaa autoa 1 600 kappaletta lisää. Suuren kysynnän vuoksi ensimmäisen erän jälkeen tehdas valmisti myös Williams 2- ja Williams 3 -mallisarjat. Yhteensä Clio Williams -malleja valmistui yli 12 000 kappaletta, mutta monet näistä autoista myytiin suoraan kilpa-autoiksi.


title: Renault Clio

text: Clio Williamsissa oli 1,8-litrainen 16-venttiilinen moottori, joka tuotti tehoa 145 hevosvoimaa. Runko oli vahvistettu ja etujousituksessa oli kallistuksenvakaaja. Ulkoisesti Williams-mallit tunnistaa sinisestä Sports Blue -metalliväristä ja kullanvärisiksi maalatuista Speedline-kevytmetallivanteista. Verhoilu oli veluuria. Vakiovarusteina oli muun muassa ABS-jarrut, sähköpeilit, kattoluukku ja äänentoistojärjestelmä.


title: Renault Clio

text: Edeltäjäänsä pyöreämmin muotoiltu toisen sukupolven Renault Clio esiteltiin vuonna 1998. Pituutta sille oli tullut seitsemän senttimetriä lisää. Auto perustuu samaan perusrakenteeseen kuin Nissan Micra K12.


title: Renault Clio

text: Vuoden 2000 Euro NCAP -kolaritestistä Clio sai tulokseksi neljä tähteä viidestä.